title: Sandokan contro il leopardo di Sarawak

text: Sandokan contro il leopardo di Sarawak (”Sandokan vastaan Sarawakin leopardi”) on vuonna 1964 valmistunut italialais-länsisaksalainen seikkailuelokuva. Emilio Salgarin romaaniin perustuvan elokuvan on ohjannut Luigi Capuano. Sen sankaria Sandokania näyttelee yhdysvaltalainen Ray Danton.


title: Sandokan contro il leopardo di Sarawak

text: Sarawakin leopardiksi kutsuttu Charles Drook kostaa isänsä kuoleman kaappaamalla Sandokanin morsiamen Samoan. Sandokan joutuu Drookin vangiksi, mutta onnistuu pakenemaan ja lopulta vapauttamaan Samoan.


title: Sandokan contro il leopardo di Sarawak

text: "Sandokan contro il leopardo di Sarawak" on kuvattu Totalscope-laajakangastekniikalla Eastmancolor-väreissä Incir De Paolisin studiolla Roomassa. Se tehtiin samaan aikaan ja samalla miehityksellä kuin tarinan edellinen osa, "Sandokan alla riscossa". Elokuva on yksinkertainen, mutta lapsellisella tavalla viihdyttävä eksoottinen toimintaseikkailu.


title: Lumilautailun maailmanmestaruuskilpailut 2005

text: Lumilautailun maailmanmestaruuskilpailut järjestettiin vuonna 2005 kuudennen kerran. Kilpailut käytiin Kanadan Whistlerissä 16.–22. tammikuuta. Kilpailulajeina olivat half-pipe, paripujottelu, parisuurpujottelu, lumilautakrossi ja vain miehillä big air.


text: Isäntämaa


title: Pekka Ala-Mäenpää

text: Veli-Pekka Matias Ala-Mäenpää (s. 8. marraskuuta 1955 Kuortane) on Alavuden kaupunginjohtaja. Aikaisemmin hän oli Ylistaron kunnanjohtaja.


title: Pekka Ala-Mäenpää

text: Vuonna 2012 Ala-Mäenpää valittiin Lapuan kaupunginjohtajaksi, mutta hän päätti lopulta jatkaa Alavuden johdossa. Hän perusteli päätöstään Alavuden ja Töysän kuntaliitoksen tarjoamilla haasteilla ja perhesyillä.


title: Pekka Ala-Mäenpää

text: Ala-Mäenpää on koulutukseltaan sosionomi ja kauppatieteiden maisteri.


title: Ray Danton

text: Ray Danton (oikealta nimeltään "Raymond Kaplan"; 19. syyskuuta 1931 New York – 11. helmikuuta 1992 Los Angeles) oli yhdysvaltalainen näyttelijä ja elokuvaohjaaja


title: Ray Danton

text: Ray Danton syntyi juutalaisperheeseen, opiskeli Pittsburghin yliopistossa ja Carnegien teknisessä koulussa sekä näytteli teatterissa. Korean sodan aikana hän palveli Yhdysvaltain maavoimissa.


title: Ray Danton

text: Dantonin ensimmäinen elokuva oli "Kohtalon ratsastaja" ("Chief Crazy Horse") vuonna 1955. Hän esitti etupäässä sulavan mutta vaarallisen roiston rooleja tv-sarjoissa ja elokuvissa, joista tunnetuin on "Jack Diamond – gangsteri" ("The Rise and Fall of Legs Diamond") vuodelta 1960. Vuonna 1956 Danton sai Golden Globe -palkinnon vuoden uutena miestähtenä.


title: Ray Danton

text: 1960-luvulla Danton teki useita elokuvia Italiassa ja Espanjassa. 1970-luvun alussa hän palasi Yhdysvaltoihin esiintyen lähinnä b-elokuvissa ja televisiosarjoissa. Samoihin aikoihin Danton perusti oman tuotantoyhtiön ja alkoi työskennellä myös ohjaajana. Hänen ensimmäinen ohjaustyönsä oli "Vampyyrien kuolemantanssi" ("Deathmaster") vuonna 1972.


title: Ray Danton

text: Danton oli naimisissa näyttelijä Julie Adamsin kanssa. Hän kuoli munuaissairauteen.


title: Esko Rautiainen

text: Esko Rautiainen (s. 1960 Ristijärvi) on suomalainen hallintovirkamies, joka on toiminut kunnanjohtajana useassa kunnassa. Vuonna 1981 Linnan lukiosta ylioppilaaksi päässyt Rautiainen toimi yli 12 vuotta Askolassa kunnansihteerin ja hallintojohtajan tehtävissä.


title: Esko Rautiainen

text: Askolasta Rautiainen siirtyi Mellilän kunnanjohtajaksi, jossa virassa hän toimi neljä vuotta. Vuonna 2007 hänet valittiin Askolan kunnanjohtajaksi. Vuonna 2011 joukko askolalaisvaltuutettuja vaati kunnanjohtajan erottamista, perusteena mainittiin kykenemättömyys hoitaa kunnan talous kuntoon. Erottamishanke ei saanut tarpeeksi tukea kunnanvaltuustolta ja hanke raukesi. Toinen erottamishanke käynnistyi vuonna 2015 ja se eteni tilapäisen valiokunnan perustamiseen elokuussa 2015. Valiokunnan tehtäväksi tuli selvittää kunnanjohtajan erottamista tai siirtämistä muuhun tehtävään. Rautiainen valittiin Puolangan kunnanjohtajaksi valtuuston kokouksessa marraskuussa 2015 ja hän aloitti tehtävässään 29. maaliskuuta 2016.


title: Esko Rautiainen

text: Huhtikuussa 2018 ilmoitettiin, että Rautiainen oli eronnut kunnanjohtajan virasta ja että hänen virkasuhteensä päättyy 24. huhtikuuta 2018. Eron ilmoitettiin tapahtuneen yhteisymmärryksessä kunnan ja Rautiaisen kesken ja että eron taustalla olivat Rautiasen ja kunnanhallituksen välillä olleet eriävät näkemykset kunnan johtamisesta ja kehittämisestä.


title: Esko Rautiainen

text: Rautiaisen uutisoitiin elokuussa 2018 tehneen tutkintapyynnön häneen kohdistuneesta nettikirjoittelusta, jonka Rautiainen katsoo täyttävän kunnianloukkauksen kriteerit.


title: Mika Joki

text: Mika Joki (s. 1967) on Auran kunnanjohtaja. Hän on filosofian maisteri. Aikaisemmin hän oli Pöytyän kehitysjohtaja. Hän vastustaa Auran liittämistä Turkuun. Sen sijaan hän näkee hyvänä vaihtoehtona Auran ja Pöytyän yhdistymistä Auranmaa-nimiseksi uudeksi kunnaksi, ja häntä on kaavailtu Auranmaan johtajaksi.


title: Maksim Matvejev

text: Mаksim Aleksandrovitš Mаtvejev (; s. 28. heinäkuuta 1982 Svetlyi, Kaliningradin alue) on venäläinen näyttelijä. Hän näytteli vuonna 2008 Valeri Todorovskin ohjaamassa elokuvassa "Stiljagi".


title: Guy Madison

text: Guy Madison (oikealta nimeltään "Robert Ozell Moseley"; 19. tammikuuta 1922 Pumpkin Center, Kalifornia – 6. helmikuuta 1996 Palm Springs) oli yhdysvaltalainen näyttelijä.


title: Guy Madison

text: Guy Madison palveli toisen maailmansodan aikana Yhdysvaltain laivastossa. Hänen ensimmäinen elokuvansa oli David O. Selznickin "Since You Went Away" vuonna 1944. Hän esiintyi romanttisissa komedioissa ja draamoissa ja tuli tunnetuksi pääosastaan televisio- ja kuunnelmasarjassa "The Adventures of Wild Bill Hickok" (1951–1958), josta tehtiin myös elokuvia. 1960-luvulla Madison näytteli italialaisissa ja saksalaisissa seikkailu- ja toimintaelokuvissa. Hän palasi Yhdysvaltoihin 1970-luvun alussa, mutta esiintyi sen jälkeen vain pienissä sivurooleissa.


title: Guy Madison

text: Madison oli naimisissa näyttelijöiden Gail Russellin ja Sheila Connollyn kanssa. Hän kuoli keuhkolaajentumaan.


title: Kari Kuuramaa

text: Kari Kuuramaa on Enonkosken kunnanjohtaja. Hän on koulutukseltaan yhteiskuntatieteiden maisteri. Aikaisemmin hän oli Punkaharjun kunnan perusturvajohtaja. Enonkosken valtuusto valitsi hänet yksimielisesti kunnan historian neljänneksi kunnanjohtajaksi vuonna 2012. Hän kannattaa Enonkosken pysymistä kuntana. Vuonna 2012 hän arveli, että Enonkoski voisi pysyä omana kuntanaan vielä viisi vuotta.


title: Matti Lahtinen (kunnanjohtaja)

text: Matti Lahtinen (s. 17. lokakuuta 1948) on Euran entinen kunnanjohtaja. Hänen puolueensa on SDP.


title: Vetše

text: Vetše (, tulee sanasta – совет eli neuvosto, valtuusto) oli kansankokous slaavilaista alkuperää olevien heimojen ja kansojen joukossa ennen varhaisfeodaalisen valtiojärjestelmän kehittymistä ja feodalismin syventymistä muinaisella ja keskiaikaisella Venäjällä. Sen tarkoitus oli yleisten yhteiskunnalliseen, poliittiseen ja kulttuurielämään liittyvien elinehtoisten kysymysten ratkominen.


title: Vetše

text: Vetše sai alkunsa vaeltavien ja sotivien heimojen yhä väkirikkaammista kokoontumisista yhteisten hallinnollisten kysymysten käsittelemistä varten primitiivisen sotilaallisen demokratian vastakohtana. Myöhemmin ”vetše” oli monien kaupunkien ylin valtaelin, kaupunginneuvosto ja poliittinen instituutio. Vetše päätti sodanjulistuksista ja rauhan solmimisesta, sekä käsitteli rahoitukseen ja maankäyttöön liittyviä tärkeitä kysymyksiä. Novgorodin irtautuessa vuonna 1136 Kiovan ylivallasta vetše otti vallan käsiinsä valitsemalla ja kutsumalla mieleisensä ruhtinaan lähinnä Vladimirista, ja siitä lähtien erotti ja valitsi ruhtinaita tarpeen mukaan. Vetše esitti ruhtinaan vaalin lisäksi ehdokkaan Novgorodin arkkipiispaksi, valitsi pormestarin eli posadnikin, sotapäällikön eli tysjatskin ja ylituomarin. Valittu pormestari eli posadnik noudatti vetšen päätöksiä. Kaupungin asioista päättäviin vetše-kokouksiin saivat osallistua vapaita sukuja ja heimoja hallitsevat miehet, vapaiden kaupunkilaisperheiden päät ja myös vapaa, aikuinen kaupunkilainen, joka omisti oman talon eikä hän saanut kuulua vanhempien talouteen. Kaupungin kasvaessa eri kaupunginosia edustivat käytännössä luottamusmiehet. Varsin demokraattisessa Novgorodissa saivat osallistua, ainakin aluksi, kaikki vapaat miehet kaupungin ulkopuoleltakin. Vetšekokoukset eivät olleet säännöllisiä, vaan ne kutsuttiin koolle kaupungin torille erityisen vetše-kellon soitolla joko virkavallan tai kansan edustajien aloitteesta. Novgorodissa esimerkiksi vetše oli koolla Jaroslav dvor -nimisellä aukiolla ja päätökset siellä otettiin vastaan kovemman huudon perusteella.


title: Vetše

text: Kronikoissa ensimmäinen maininta vetšesta Belgorodissa on vuodelta 997, Novgorodissa vuodelta 1016 ja Kiovassa vuodelta 1068.


title: Vetše

text: Kiovan Venäjän aikana aateliset käyttivät ”vetšea” suuriruhtinaallisen virkavallan kaventamiseen. Ennen mongolivalloitusta vuonna 1240 Kiovan Venäjän kehitys ei mitenkään olennaisesti poikennut Länsi-Euroopan maista ja Kiovan Venäjän ruhtinaiden valta oli vapaiden pajarien ja kansankokousten rajoittama. Kokouksien suosio nousi 1000-luvun toisella puoliskolla ja sitä kesti 1100-luvulle saakka. Koska politiikasta päättävän vetše-kokouksen raameissa kansanjoukoille annettiin tietty mahdollisuus vaikuttaa, se muistutti antiikin Kreikasta tunnettua suoraa demokratiaa ja se laskettiin myös yhdeksi suoran demokratian historialliseksi muodoksi slaavivaltioissa. Ulkoisesti katsoen varsin demokraattinen ”vetše” ei ollut kuitenkaan kansanvallan takaamista, koska tosiasiallinen valta kuului aatelisille ja kaupunkilaisylimystölle eli ruhtinaalle, pajareille ja kirkonviranomaisille. Suuriruhtinaalla oli erikseen oikeudenkäynti- ja lainsäätämisvalta ja hän saattoi tehdä lakialoitteita suppeammassa lähipiirissäkin, kuten toimi Jaroslav I Viisas Kirkkolain parissa.


title: Vetše

text: Jo ennen kuin mongolit hävittivät Kiovan, oli Kiovan Rusjin valtakunta menettänyt yhtenäisyyden ja jakaantunut. Ruhtinassukujen keskinäinen taistelu oli hajottanut Kiovan Venäjän 1100-luvulla ja Venäjälle oli muodostunut itsenäisiä ruhtinaskuntia. Niiden välillä jatkui kilpailu maiden hallinnasta, mutta toisaalta muodostui myös liittosuhteita, jotka vaihtelivat poliittisen tilanteen mukaan. Vahvan ruhtinaanvallan aikana vapaiden miesten kokous, vetše, menetti merkityksensä 1300-luvun lopuksi. Kokouksia järjestettiin enää vaan kansannousujen yhteydessä, esimerkiksi Tverissä vuosina 1293 ja 1377 ja Moskovassa vuosina 1382, 1445 ja 1547. Vetšejärjestelmä kesti kauemmin Novgorodin tasavallassa, vuoteen 1478, ja sen tärkeimmässä alakaupungissa, Baltian kauppatien varrella sijaitsevassa Pihkovassa, vuonna 1348 solmitun Bolotovon sopimuksen mukaan itsenäisyyden saaneessa Pihkovan tasavallassa vuoteen 1510. Se onnistui Novgorodin ja Pihkovan pysyessä tasavaltaisesti hallittuina valtioina, joissa ruhtinaan valta rajoittui sotapäällikön ja tuomarin tehtäviin ja politiikasta päätti vetše-kokous. Moskovan määräyksestä ”Venäjän maita kerätessä” koko Venäjä joutui omaksumaan mongolilais-tataarilaisen valtakunnan poliittisen ajattelun, joka oli despoottinen ja käytti aseenaan terroria, ja nämä vapauden saarekkeet kukistettiin verisesti ja armottomasti noin 1400–1500-luvuilla. Iivana III toisen valloitusretkensä jälkeen vuonna 1478 tuhosi novgorodilaisen vetšen ja siirrätti vetše-kellon Moskovaan, tehden näin symbolisesti lopun tämän tasavallan itsenäisyydestä.


title: Posadnik

text: Posadnik () oli Kiovan Venäjän suuriruhtinaan ensisijainen apuri, valtuutettu sijaishallitsija, käskynhaltija ja asiamies johtotehtävissä ruhtinaskunnan joissakin kaupungeissa. Hän oli yleensä suuriruhtinaan määräämä ja kaupunginneuvoston vetšen päätöksiä noudattava ruhtinas- tai tunnettu pajarisukuinen mieshenkilö, joka seurasi suuriruhtinaallisen vallan toteutumista ja tukemista kaupungissa ja joka hallitsijan poissa ollessa toimi diplomaattisissa edustus- ja kaupungin hallinnollisissa tehtävissä, komensi sotajoukkoja, johti poliisi- ja kansainvälistä sopimustoimintaa ja hoiti yhdessä maaherran kanssa oikeustoimia ja käräjöintiä. Hän kokosi kirkkoneuvoston, jonka jäsen hän itsekin oli, ja seurasi usein ruhtinasta kampanjoissaan. Kun aikoinaan siitä tuli luottamusvirka, suuriruhtinaan apurista tuli ruhtinaskunnan hallinnan toteuttaja ja suvereenin kaupungin edustaja, joka valvoi ja kanavoi ruhtinaan valtaa. Kaupungin ensimmäisenä arvohenkilönä hän keräsi vetšen ja toimi sen puheenjohtajana. Tunnetuimmat ovat Novgorodin ja Pihkovan posadnikit. Tehtävissään tällä muinaisvenäläisellä virkailijalla oli tukenaan posadnikin sotajoukot. Riippuvaiset lähikaupungit kuten Laatokankaupunki, Toržok, Velikije Luki jm. saivat posadnikin Novgorodista.


title: Posadnik

text: Termiä ”posadnik” käytettiin ensimmäistä kertaa Nestorin kronikassa, muinaisessa ”Kertomus menneistä ajoista”, jossa on seuraavanlainen tallennus vuodesta 977:


title: Posadnik

text: Posadnik valittiin tavallisesti tunnetusta pajarisuvusta, niin että virkaa saattoi pitää perinnöllisenäkin. Melko laajalle virkavallalle ja kunnialle lisäksi tässä tehtävässä avautui mahdollisuus epätotuuksien ja rahankiristyksen avulla hankkia huomattavan suuri omaisuus, joten tähän arvoasemaan pääsy aiheutti pajariperheiden alinomaista kilpailua keskenään, joka usein johti vetšesisäisiin riitoihin. Pajariehdokkaan kutsuminen ulkopuolelta herätti kateutta ja ärtymystä peruskaupunkilaisissa ja alhaisossa, joka päättyi pahoinpitelyihin tai jopa murhaan, jolloin posadnikin ja hänen kannattajien omaisuus ryöstettiin.


title: Posadnik

text: Sekä posadnik että maaherra valittiin toistaiseksi ja heidän virka-ajan kesto riippui virkaan määrääjästä. 1100-luvulta lähtien kaupunkijohtaja valittiin paikallisvaalien yhteydessä. Maininta ensimmäisestä vaaleissa äänestetystä posadnikista on vuodelta 1126. Muinaisvenäläinen poliitikko, pajari ja Novgorodin posadnik vuosina 1350-54 Ontsifor Lukinitš vuonna 1354 otti vastaan lainuudistuksen, jonka mukaan kaupunki sai 6 elinikäistä, ns. ”vanhaa” eli potentiaalista posadnikia eri puolilta metropolia, joiden joukosta valittiin aina vuodeksi virkaahoitava eli kierroksella oleva posadnik.


title: Anneli Penttilä

text:
Anneli ”Luumu” Penttilä (o.s. Linna; ) oli suomalainen ilma-akrobaatti ja laskuvarjohyppääjä. Hän oli
"Pilvien huimapäät" -nimisen lentävän sirkuksen jäsen 1940-luvun lopulla ja 1950-luvun alussa. ”Luumu” voimisteli kaksitasoisen lentokoneen siipien välissä, ratsasti yläsiiven päällä, roikkui nuoratikkailta lentokoneen alla ja hyppi laskuvarjolla (ajan tavan mukaan ilman varavarjoa).


title: Anneli Penttilä

text: Luumu oli naimissa ilmavoimien lentäjän Erkki Penttilän kanssa, joka sai Suomen parhaan lentäjän Harmon patsaan vuonna 1962. Heillä oli neljä lasta: Antti (1954), Pekka (1956), Risto E. J. (1959) ja Mia (1966).


title: Muinaisvenäjä

text:
Muinaisvenäjän kieli (, muinaisvenäjäksi рѹсьскъ) on kielimuoto, josta noin tuhannen vuoden aikana ovat kehittyneet itäslaavilaiset kielet. Se on itäslaavien ikivanha kieli, joka alkoi suullisesti kehittyä noin 500-luvulla Vanhan Rusin slaavilaisen ja nopeasti slaavilaistuvan väestön, esimerkiksi varjagiaateliston ja normannien keskuudessa muun muassa suullisen bylinarunoperinteen leviämisen yhteydessä, ja joka oli valkovenäjän, venäjän, ukrainan ja näiden yhteyteen kuuluvien etnisten ryhmien kielten, kuten ruteenin kielen, edeltäjäkieli.
Muinaisvenäjää sen varhaisimmassa vaiheessaan puhuttiin Rusin valtakunnan painopisteenä olleen Novgorodin alueella ja sydänkeskiajalla suunnilleen 800- ja 1200-lukujen välisenä aikana vanhimman Rusin, suuren vesitien Dneprin varrella sijaitsevan Kiovan Rusin, alueella, joka kukoistuskaudellaan kattoi paitsi Novgorodin ja slaavilaiset ydinmaat nykyisten Länsi-Ukrainan ja Valko-Venäjän seuduilla, myös Volgan latvavesien, Moskova- ja Oka-jokien ympäristön, alueen. Moskovan kaupungilla ei tuolloin vielä ollut merkitystä, vaan noilla seuduin hallitsivat muun muassa Vladimir–Suzdalin ruhtinaat. Asutusta alueella arvioidaan olleen ainakin 100 000 vuotta sitten. Kristillisen kasteen ottaminen vuonna 988 ja kristinuskon myötä Venäjälle tullut kirjoitus ja kirjakieli, joka alun perin ei ollut venäjää, vaan sitä kutsuttiin muinaiskirkkoslaaviksi. Kirkkoslaavista tuli ortodoksisen kirkon kieli, joka vaikutti muinaisvenäjän nopean kehittymisen kirjekielenä 1300-luvulle asti.


title: Muinaisvenäjä

text: Vanhin muinaisvenäjänkielinen kirjoitus on Novgorodista vuodelta 980. Vanhin käsin kirjoitettu kirja on diakonin Gregorin vuosina 1056–1057 kirjoittama Ostromir(ovo) Evankeliumi (), itäslaavilaiskirkollisen kirjallisuuden muinaisin muistomerkki, jota vuodesta 1806 lähtien säilytetään Venäjän kansalliskirjastossa Pietarissa. Tämä on hyvin säilynyt kirje Novgorodin posadnikille Ostromiroville. Teos koostuu yhteensä 294:stä 20 × 24 cm:n kokoisesta pergamenttisivusta, jolle on kirjeen loppua kohti koossaan viidestä millimetristä seitsemään isonevilla kirjaimilla ja noin 18 riville käsin kirjoitettua tekstiä muun muassa siitä, milloin ja millaisissa olosuhteissa kirjoitus on valmistunut. Vanhimpana muinaisvenäjänkielisenä asiakirjana on säilynyt noin 1300-luvulta Mstislavova gramota ().


title: Muinaisvenäjä

text: Venäjän, ukrainan ja valkovenäjän kielet eriytyivät historiallisista syistä. Mongolien tuhottua Kiovan kaupungin vuonna 1240 ja vanhan Rusin valtakunnan päätyttyä nykyisen Venäjän alue joutui 240 vuodeksi mongoli- ja tataarivallan alle, kun taas Ukrainan ja Valko-Venäjän alueet tulivat Puola-Liettuan suurvallan osiksi. Näin venäläisyyden painopisteen siirtyessä vähän ennen 1200-luvun puoliväliä takaisin pohjoisille seuduille ja vanhan Kiovan Rusjin ydinalueiden (läntisen Ukrainan, Volynian, Galitsian ja Valko-Venäjän) kuuluessa keskiajan lopulta alkaen Puola-Liettuan vaikutuspiiriin, itäslaavilaiset kansat alkoivat kulkea kansallisesti ja identitaarisesti omia teitään , jolloin muinaisvenäjän kieli jakautui eri kieliksi 1300–1400-luvuilla. Nykyvenäjän kirjakieli on muinaisvenäjän kahden vanhan – Luoteis-Venäjän Novgorodin ja Pihkovan ja idän Rostovin, Suzdalin, Rjazanin ja vähän myöhemmin Moskovan – kielellisen perinteen yhdistymisen tulosta. Kiovan Rusjin eteläiset heimot yhdistyivät ja eriytyivät kansakuntana ukrainalaisiksi, ja heillä oli yhteyksiä länteen. Nykyisten valkovenäläisten esi-isien asuttamilla mailla 1100-luvulta alkaen muinaisvenäjä ja myös kansanperinne alkoivat saada erityisiä länsivenäläisiä piirteitä. Kiovan Venäjän hajottua nämä alueet kuuluivat Liettuan suuriruhtinaskuntaan, monietniseen ja -kieliseen valtioon, jonka rajat ulottuivat loistoaikoina Itämerestä Mustaanmereen, ja jonka asukkaat kutsuivat itseään litviineiksi. Suuriruhtinaskunnan pääasiallisena kirjallisena kielenä oli niin sanottu ”"prosta mova"” (kirjaimellisesti ”yksinkertainen kieli”), muinaisvenäjän alueellinen variantti, jota voidaan pitää nykyisten valkovenäjän ja ukrainan kielten esiasteena.


title: Muinaisvenäjä

text: Lähes kaikki suomen kielen slaavilaiset lainasanat ovat venäjästä tai muinaisvenäjästä tai muista kielistä venäjän kautta lainattuja, kaikkiaan niitä on noin tuhat sanaa.


title: Muinaisvenäjä

text: Muinaisvenäjää kirjoitettiin aina kyrillisillä kirjaimilla. Kreikkalaissyntyisten pappisveljesten Kyrilloksen ja Methodioksen vuonna 863 kehittämän aakkoston pohjalta syntynyt muinaiskirkkoslaavi oli yhteisenä kirjakielenä. Muinaiskirkkoslaavin kirjaimisto on vanhin kyrillisistä kirjaimistoista, ja se on peräisin 900-luvulta. Siihen kuului 43 kirjainta. Pietari Suuri uudisti venäjän aakkoset 1700-luvun alussa ja vuoteen 1708 mennessä kirjaimisto oli kehittynyt paljon, ja kirjainten määrä oli vähentynyt 34:ään. Nykyisissä kielissä ovat käytössä kyrillispohjaiset kirjaimet, joskin muutaman aakkosen kohdalla on kielten välillä eroja. Kaikissa slaavilaisissa kielissä on paljon samanlaisia äänteellisiä ja kieliopillisia piirteitä, mutta ne eivät ole keskenään kokonaan ymmärrettäviä.


title: Muinaisvenäjä

text: Eri kulttuuripiirien vaikutuksessa historian aikana syntyneestä eriytymisestä huolimatta venäjä, ukraina ja valkovenäjä muistuttavat suuresti toisiaan. Vielä noin 1000 jaa. slaavit ymmärsivät toisiaan. Todella lähellä venäjän kieltä on valkovenäjä eikä ukrainakaan eroa siitä kovin paljon. Ukrainan kielen sanastosta noin kaksi kolmasosaa on yhteistä venäjän kanssa. Ukrainan kieli kehittyi 1700-luvun lopulla enenevässä määrin omaksi kielekseen ja omaksui omaa sanastoa, oman lauserakenteen ja äänteet. Läheisyys Puolaan vaikutti kielen melodian ja sanaston kehitykseen. Venäjän äännejärjestelmälle ominainen piirre, joka kuuluu korviin, vaikkei itse kieltä osaisikaan, on se, että useimmilla konsonanteilla on pehmeä eli liudentunut, i:n tai j:n sävyinen vastineensa. Venäjän ja kaikkien nykyisten slaavilaiskielten erikoisuuksia on verbien aspektijärjestelmä. Verbit ovat sanastossa pareittain siten, että parin jäsenistä toinen viittaa päättyneeseen, loppuunsaatettuun tapahtumaan tai tekemiseen, toiseen ei tällaista oletusta sisälly. Suomessa vastaava ero voidaan tehdä objektin sijamuodolla: Luin kirjan ja Luin kirjaa, ja myös suomessa on aspektieron sisältäviä sanapareja, esimerkiksi lähteä ja mennä. Mutta venäjässä kaikki verbit – tai ainakin käytännöllisesti katsoen kaikki – kuuluvat jompaankumpaan luokkaan.


title: Tähtilumme

text: Tähtilumme ("Nymphaea nouchali") on tropiikissa tavattava vesikasvi. Sen juuret ja varret kasvavat veden alla, mutta osa lehdistä ja kukat nousevat veden pinnan yläpuolelle.


title: Tähtilumme

text: Kasvista on useita erilaisia värimuotoja, joista osaa pidettiin aikaisemmin omina lajeinaan. Sinikukkainen "Nymphaea nouchali" var. "caerulea", aikaisemmalta nimeltään "Nymphaea caerulea", on yleinen Afrikan eteläosissa. Aasiassa tähtilumme tunnetaan useammin nimellä "Nymphaea stellata", ja sitä on viljelty satojen vuosien ajan Intiassa. Se kasvaa myös monissa Etelä-Aasian maissa ja Australiassa.


title: Tähtilumme

text: Tähtilummetta on käytetty Ayurvedassa rohdoskasvina. Sen maavarresta saadaan tärkkelyspitoista ravintoa.


title: Lex Barker

text: Lex Barker ("Alexander Crichlow Barker Jr.", 8. toukokuuta 1919 Rye – 11. toukokuuta 1973 New York) oli yhdysvaltalainen elokuvanäyttelijä.


title: Lex Barker

text: Barker opiskeli vähän aikaa Princetonin yliopistossa, pelasi jalkapalloa ja näytteli teatterissa. Hän osallistui toiseen maailmansotaan ja haavoittui Sisiliassa. Barkerin ensimmäinen elokuva oli "Chico-Chico" ("Doll Face") vuonna 1945. Hän esitti pieniä sivurooleja, kunnes vuonna 1949 hänestä tuli Johnny Weissmullerin jälkeen viiden Tarzan-elokuvan tähti. Sen jälkeen Barker näytteli etupäässä westerneissä.


title: Lex Barker

text: Vuonna 1957 Barker muutti Eurooppaan, jossa hän näytteli pääosia yli neljässäkymmenessä elokuvassa. Erityisen suosittu hän oli Saksassa, jossa hän teki 13 Karl Mayn romaaneihin perustuvaa filmiä. Hänellä oli myös sivuosa Federico Fellinin "Ihanassa elämässä" (1960).


title: Lex Barker

text: Barker oli naimisissa viidesti, muun muassa näyttelijöiden Arlene Dahlin ja Lana Turnerin sekä vuoden 1961 Miss Espanjan Carmen Cerveran kanssa. Hän kuoli sydänkohtaukseen.


title: Tarttuva naudan keuhkorutto

text: Tarttuva naudan keuhkorutto on mykoplasman ("M. mycoides" subsp. "mycoides") aiheuttama helposti leviävä eläintauti. Se leviää pisaratartuntana, oireettomien kantajien välityksellä ja tuulen mukana.


title: Tarttuva naudan keuhkorutto

text: Keuhkoruton oireita ovat kuume, ruokahaluttomuus ja maidontuotannon väheneminen. Tautia on vaikea erottaa muista karjan hengityselinsairauksista. Kuolleisuus vaihtelee: eurooppalaiset nautarodut vaikuttavat olevan herkempiä taudille kuin afrikkalaiset alkuperäiskarjat. Afrikassa kuolleisuus on 30-80 %, mutta yli 50 prosentin kuolleisuustapaukset ovat harvinaisia.


title: Tarttuva naudan keuhkorutto

text: Naudan keuhkorutto tarttuu naudan lisäksi aasialaiseen vesipuhveliin, biisoniin ja jakkiin. Villieläimet eivät ole merkittäviä sen leviämisen kannalta.


title: Tarttuva naudan keuhkorutto

text: Naudan keuhkorutto on hävitetty useimmilta mantereilta 1900-luvun puoliväliin mennessä. Sitä on tavattu Suomessa viimeksi 1920-luvulla. Afrikassa se kuuluu edelleen tärkeimpiin karjan tartuntatauteihin.


title: Kellusaniaiset

text: Kellusaniaiset ("Salvinia") on "Salviniaceae"-heimoon kuuluva vedessä kelluvien saniaisten suku. Siihen kuuluu kymmenen lajia.


title: Kellusaniaiset

text: Joitakin lajeja käytetään akvaarioissa ja puutarhalammikoissa koristekasveina. Ne leviävät helposti luontoon ja ovat aiheuttaneet pahoja ongelmia vieraslajeina.


title: Kellusaniaiset

text: (Suomeksi lajien nimiä näkee sekä kahdella että yhdellä s-kirjaimella).


title: Harri Hiitiö

text: Harri Hiitiö (s. 1959) on Pyhärannan kunnanjohtaja, joka on toiminut virassaan vuoden 2018 syyskuusta lähtien. Vuosina 2008–2016 hän toimi Eurajoen kunnanjohtajana ja vuosina 2017–2018 Ruskon kunnanjohtajana. Vuonna 2014 hänet valittiin jatkamaan Eurajoen kunnanjohtajan virkaa vuoden 2021 loppuun asti, mutta hän irtisanoutui henkilökohtaisiin syihin vedoten kesäkuussa 2016, minkä jälkeen hän siirtyi Ruskon kunnanjohtajaksi. Pyhärannan kunnanjohtajaksi hän siirtyi vuonna 2018. Ennen kunnanjohtajan uraa Hiitiö työskenteli Eurajoen kunnan kamreerina. Hän harrastaa metsästystä.


title: Lumilautailun maailmanmestaruuskilpailut 2003

text: Lumilautailun maailmanmestaruuskilpailut järjestettiin vuonna 2003 viidennen kerran. Kilpailut käytiin Itävallan Kreischbergissä 13.–19. tammikuuta. Kilpailulajeina olivat half-pipe, paripujottelu, parisuurpujottelu, lumilautakrossi ja vain miehillä big air.


text: Isäntämaa


title: Sabah Samaletdin

text: Sabah Samaletdin on Myrskylän entinen kunnanjohtaja. Hänet valittiin tehtävään yksimielisesti vuonna 2015. Aiemmin hän on toiminut Evijärven kunnanjohtajana. Tähän tehtävään hänet valittiin yksimielisesti vuonna 2013. Samaletdin on koulutukseltaan valtiotieteen maisteri. Hän muutti Evijärvelle Kauniaisista.


title: Sabah Samaletdin

text: Helmikuussa 2016 Samaletdin haki jatkoajalla Kokkolan kaupunginjohtajan virkaa, hakijoita oli alkuperäisellä hakuajalla yhdeksän ja jatkoajalla kaikkiaan 23. Joulukuussa 2017 hän haki Heinolan kaupunginjohtajaksi. Vuonna 2018 hänet valittiin JIK-kuntayhtymän johtajaksi.


title: Juha Uusivirta

text: Juha Uusivirta on ollut Haapajärven kaupunginjohtaja vuodesta 2013. Sitä ennen hän oli peruspalvelukuntayhtymä Selänteen talous- ja henkilöstöjohtaja. Hän on koulutukseltaan valtiotieteen maisteri.


title: Antti-Jussi Vahteala

text: Antti-Jussi Vahteala on ollut Haapaveden kaupunginjohtaja vuodesta 2014. Aikaisemmin hän työskenteli Haapaveden kaupungin talousjohtajana. Hän on syntyisin Vesannolta ja koulutukseltaan terveystieteen maisteri ja sairaanhoitaja.


title: Jari Penttilä

text: Jari Penttilä on ollut Halsuan kunnanjohtaja vuodesta 2013. Sitä ennen hän oli Halsuan kunnansihteeri. Hän näkee Halsuan pienuuden etuna. Kun hänestä tuli Halsuan kunnanjohtaja, Halsualla lakkautettiin kunnansihteerin virka. Penttilän mukaan Halsualla kaikki tarvittavat palvelut ovat lähellä ja sosiaaliset verkostot toimivat.


title: Heidi Raju

text: Heidi Raju (s. 5. heinäkuuta 1990 Tallinna) on virolainen entinen maastohiihtäjä. Hän edustaa Sportsclub Sparta -seuraa.


title: Heidi Raju

text: Maailmancupissa Raju kilpaili ensimmäisen kerran Otepään 10 kilometrin perinteisen hiihtotavan kilpailussa tammikuussa 2010 sijoittuen 46:nneksi. Hänen paras sijoituksensa maailmancupissa on 40:s sija Lahden vapaan hiihotavan sprintistä maaliskuussa 2013.


title: Heidi Raju

text: Val di Fiemmen MM-kilpailuissa 2013 Raju sijoittui Viron viestijoukkueen mukana 13:nneksi, 15 kilometrin yhdistelmäkilpailussa 62:nneksi ja 10 kilometrin vapaan hiihtotavan kilpailussa 71:nneksi. Raju voitti Viron mestaruuden Jõulumäellä käydyssä vapaan hiihtotavan sprintissä maaliskuussa 2014.


title: Täpläsaukko

text: Täpläsaukko ("Lutra maculicollis") on vesielämään sopeutunut Afrikassa elävä näätäeläin ("Mustelidae"). Se on saanut nimensä valkoisista täplistä, joita on sen kaulassa ja rinnassa. Se kasvaa 58−69 cm pitkäksi ja painaa 3−5 kg.


title: Täpläsaukko

text: Täpläsaukkoja tavataan Saharan eteläpuolisessa Afrikassa.


title: Helga Liné

text: Helga Liné (oikealta nimeltään "Helga Lina Stern", s. 14. heinäkuuta 1932 Berliini) on saksalaissyntyinen portugalilais-espanjalainen näyttelijä.


title: Helga Liné

text: Linén perhe pakeni natseja Portugaliin, jossa hän työskenteli sirkustaiteilijana ja mallina sekä näytteli muutamissa elokuvissa. Vuonna 1960 hän muutti Madridiin, minkä jälkeen hän esiintyi lukuisissa eri lajityyppeja edustavissa viihde-elokuvissa. Niistä parhaiten muistetaan kauhuelokuvat kuten "Kauhun pikajuna" (1972), "Las garras de Lorelei" (1974), "La orgía nocturna de los vampiros" (1974) ja "Los ritos sexuales del diablo" (1982). Liné on näytellyt myös Pedro Almodóvarin elokuvissa "Intohimojen labyrintti" ("Laberinto de pasiones", 1982) ja "Intohimon laki" ("La ley del deseo", 1987).


title: Annie Gorassini

text: Annie (Anna) Gorassini (1941 Milano) on italialainen näyttelijä, laulaja ja lauluntekijä.


title: Annie Gorassini

text: Gorassini edusti Italiaa vuoden 1957 Miss maailma -kilpailussa ja työskenteli sen jälkeen viihdealalla ja televisiossa. Hänen esikoiselokuvansa oli ohjaaja Mario Mattolin "Tipi da spiaggia" vuonna 1959. Gorassinin elokuvauran huippu oli sivuosa Federico Fellinin "8½:ssa" (1963). 1960- ja 1970-lukujen vaihteessa hän esiintyi etupäässä laulajana. Myöhemmin hän on työskennellyt toimittajana.


title: Johan Ryno

text: Karl Johan Ryno (s. 5. kesäkuuta 1986 Örebro, Ruotsi) on ruotsalainen jääkiekkoilija, joka pelaa SHL-joukkue Färjestad BK:ssa. Hän toimii joukkueen varakapteenina. Ryno on pelipaikaltaan keskushyökkääjä. Elite Prospects -sivuston Ulf Anderssonin mukaan hän on isokokoinen sentteri, joka tekee peliä hyvin, omaa hyvän vision ja luistelee hyvin isoon kokoonsa nähden. Rynon tulisi kuitenkin käyttää kokoaan useammin hyödyksi.


title: Johan Ryno

text: Ryno on IFK Hallsbergin kasvatti. Hän pelasi joukkueessa ensimmäiset miesten pelinsä 17-vuotiaana Ruotsin kolmanneksi korkeimmalla sarjatasolla I-divisioonassa kaudella 2003–2004. Ryno voitti Hallsbergin sisäisen piste- ja syöttöpörssin tehoilla 9+18=27. Kaudeksi 2004–2005 hän siirtyi IFK Kumlaan, jonka sisäisen piste- ja maalipörssin Ryno voitti tehoilla 20+18=38. Hän pelasi kauden aikana myös kaksi ottelua sarjatasoa ylempänä Allsvenskan-joukkue IFK Arboga IK:ssa.


title: Johan Ryno

text: Detroit Red Wings varasi Rynon viidennellä kierroksella 137. pelaajana . Hän siirtyi kaudeksi 2005–2006 Allsvenskan-joukkue IK Oskarshamniin, jonka toiseksi paras maalintekijä ja kolmanneksi paras pistemies Ryno oli tehoilla 13+10=23. Kaudeksi 2006–2007 Ryno siirtyi kaksivuotisella sopimuksella taas sarjatasoa ylemmäs Elitserien-joukkue Frölunda HC:hen. Hän jäi siellä kuitenkin varsin pieneen rooliin ja pelasi joukkueessa 14 runkosarjaottelua ilman tehopisteitä. Ryno pelasi myös kaksi ottelua seuran J20-junioreissa. Suurimman osan kaudestaan hän vietti lainalla muualla. Lokakuussa 2006 hänet lainattiin Allsvenskan-joukkue AIK IF:ään ja joulukuussa toiseen Elitserien-seuraan, Timrå IK:hon. Yhteensä Ryno teki kauden aikana Elitserienissä 39 runkosarjaottelussa tehot 5+6=11 sekä viidessä playoff-ottelussa yhden syöttöpisteen.


title: Johan Ryno

text: Kesäkuussa 2007 Ryno teki kolmivuotisen tulokassopimuksen Detroit Red Wingsin kanssa. Hän pelasi alkukauden 2007–2008 AHL-joukkue Grand Rapids Griffinsissa, kunnes Red Wings lainasi Rynon loppukaudeksi takaisin kotimaahansa Djurgårdens IF:n riveihin. Myös kaksi seuraavaa kautta hän vietti kokonaan lainalla Ruotsissa, molemmat sarjatasoa alempana Allsvenskanissa AIK:n paidassa. Jälkimmäinen kausi 2009–2010 päättyi joukkueen sarjanousuun Elitserieniin. Ryno jatkoi kaudella 2010–2011 uraansa kuitenkin kaksivuotisella sopimuksella Allsvenskanissa hänen aiemmassa seurassaan IK Oskarshamnissa. Ryno voitti joukkueen sisäisen piste- ja syöttöpörssin tehoilla 18+28=46, joilla hän jakoi sarjan pistepörssin kymmenennen sijan kolmen muun pelaajan kanssa.


title: Johan Ryno

text: Huhtikuussa 2011 Ryno teki try-out -sopimuksen Elitserien-joukkue MODO Hockeyn kanssa. Hän ei saanut joukkueeseen jatkosopimusta ja siirtyi juuri kauden 2011–2012 kynnyksellä kaksivuotisella sopimuksella Leksands IF:n riveihin. Ryno voitti joukkueen sisäisen pistepörssin ja jakoi sisäisen maalipörssin voiton Jens Bergenströmin kanssa tehoilla 19+17=36. Kevään 2012 Kvalserienissä hän oli Leksandin paras syöttäjä viidellä syötöllään. Kaudella 2012–2013 Ryno oli tehoilla 20+24=44 joukkueen toiseksi paras maalintekijä ja kolmanneksi paras pistemies. Hän sijoittui Allsvenskanin pistepörssissä kahdeksanneksi ja jakoi maalipörssin yhdeksännen sijan VIK Västerås HK:n Patrik Berglundin sekä Almtuna IS:ää ja Djurgårdens IF:ään edustaneen Mattias Guterin kanssa. Kevään 2013 Kvalserienissä Ryno jakoi kymmenellä syötöllään Leksandin sisäisen syöttöpörssin voiton Pär Edblomin kanssa. Joukkueen kausi päättyi sarjanousuun SHL:ään (ent. Elitserien). Samana keväänä Ryno teki Leksandin kanssa kaksivuotisen jatkosopimuksen.


title: Johan Ryno

text: Kaudella 2013–2014 Ryno teki Elitserienin/SHL:n yhden kauden piste-ennätyksensä tehoilla 10+23=33, joilla hän oli Leksandin kolmanneksi paras pistemies. Kevään 2014 pudotuspeleissä Ryno oli joukkueen paras maalintekijä tehtyään kolmessa ottelussa kaksi maalia. Kaudella 2014–2015 hän nousi Leksandin kapteeniksi. Ryno oli joukkueen paras pistemies ja syöttäjä tehoilla 14+24=38. Kevään 2015 karsintasarjassa hän oli kuudella syöttöpisteellään Leksandin paras syöttäjä ja jakoi sisäisen pistepörssin voiton Tomi Sallisen kanssa. Joukkue putosi kauden päätteeksi Allsvenskaniin, mutta Ryno siirtyi kuitenkin kaudeksi 2015–2016 jatkamaan SHL-uraansa kaksivuotisella sopimuksella Färjestad BK:hon. Hän oli Mestarien liigassa joukkueen paras maalintekijä ja toiseksi paras pistemies Mikael Johanssonin jälkeen tehoilla 3+2=5.


title: Johan Ryno

text: Ryno oli kaudella 2016–2017 tehoilla 16+20=36 Färjestadin paras pistemies ja hän jakoi joukkueen sisäisen maalipörssin voiton Joakim Nygårdin kanssa. Ryno voitti myös Färjestadin sisäisen tehotilaston lukemalla +22. Tammikuussa 2017 hän teki joukkueen kanssa kolmivuotisen jatkosopimuksen. Kaudeksi 2017–2018 Ryno nimettiin Färjestadin varakapteeniksi. Hän oli joukkueen paras pistemies ja syöttäjä tehoilla 9+37=46, joilla Ryno sijoittui SHL:n syöttöpörssissä toiseksi edellään vain Frölunda HC:n Ryan Lasch sekä pistepörssissä viidenneksi. Pudotuspeleissä hän oli Färjestadin paras pistemies tehoilla 1+3=4.


title: Johan Ryno

text: Ryno pelasi alle 20-vuotiaiden MM-kilpailuissa vuonna 2006. Hänet valittiin Tšekkiä vastaan pelatun sijoitusottelun päätteeksi Ruotsin ottelun parhaaksi pelaajaksi. Yhteensä Ryno on pelannut 17 nuorten maaottelua.


title: Johan Ryno

text: Ruotsin A-maajoukkueessa Ryno on pelannut 19 ottelua tehopistein 4+3=7. Hän teki A-maajoukkuedebyyttinsä Euro Hockey Challengessa 9. huhtikuuta 2014 Rapperswil-Jonassa Sveitsiä vastaan. Ensimmäisen A-maajoukkuemaalinsa Ryno teki Sweden Hockey Gamesissa 12. helmikuuta 2017 Göteborgissa ylivoimalla Suomea vastaan.


title: Milly Carlucci

text: Milly Carlucci (oikealta nimeltään "Camilla Patrizia Carlucci", 31. heinäkuuta 1954 Sulmona) on italialainen tv-juontaja, näyttelijä ja laulaja.


title: Milly Carlucci

text: Carlucci opiskeli lukiossa, harrasti rullaluistelua ja voitti teini-ikäisten kauneuskilpailun vuonna 1972. Hän on työskennellyt juontajana roomalaisella GBR-televisiokanavalla, vuodesta 1972 lähtien Railla, vuodesta 1983 Silvio Berlusconin omistamalla Mediasetillä ja vuodesta 1990 jälleen Railla. Carlucci on esiintynyt myös laulajana sekä näytellyt useissa viihde-elokuvissa ja tv-sarjoissa.


title: Leeni Ikonen

text: Leeni Sinikka Ikonen (s. 13. syyskuuta 1955 Helsinki) on suomalainen varatuomari, joka työskennellyt juristina etenkin lastensuojeluun liittyvissä asioissa. Ikonen on paneutunut 20 vuoden ajan lasten ihmisoikeuksiin.


title: Leeni Ikonen

text: Ikonen valmistui oikeustieteen kandidaatiksi Helsingin yliopistosta vuonna 1979. Hän on työskennellyt liike-elämässä, kouluttajana ja vuodesta lakiasiaintoimistoyrittäjänä.


title: Leeni Ikonen

text: Ikonen on kirjoittanut kirjan lastensuojelun tilanteesta Suomessa ja toiminut "Lokakuun liikkeessä".


title: Leino (etunimi)

text: Leino on suomalainen miehen etunimi. Marraskuuhun 2015 mennessä se on annettu 346 henkilölle.


title: Lumilautailun maailmanmestaruuskilpailut 2001

text: Lumilautailun maailmanmestaruuskilpailut järjestettiin vuonna 2001 neljännen kerran. Kilpailut käytiin Italian Madonna di Campigliossa 22.–28. tammikuuta. Kilpailulajeina olivat half-pipe, paripujottelu, suurpujottelu, parisuurpujottelu ja lumilautakrossi.


text: Isäntämaa


title: Jany Clair

text: Jany Clair (oikealta nimeltään "Jany Guillaume", 2. syyskuuta 1938 Lille) on ranskalainen näyttelijä.


title: Jany Clair

text: Punatukkaisen Jany Clairin elokuvaura alkoi pienestä sivuroolista Jean Boyerin elokuvassa "Mademoiselle et son gang" (1957). Hän esiintyi noin kolmessakymmenessä b-elokuvassa, jotka edustavat etupäässä peplum- ja seikkailugenrejä. Clairin viimeinen työ oli tv-elokuva "L’écharpe" vuonna 1966. Sen jälkeen hän vetäytyi pois julkisuudesta.


title: Lumilautailun maailmanmestaruuskilpailut 1999

text: Lumilautailun maailmanmestaruuskilpailut järjestettiin vuonna 1999 kolmannen kerran. Kilpailut käytiin Saksan Berchtesgadenissa 12.–17. tammikuuta. Kilpailulajeina olivat half-pipe, paripujottelu, suurpujottelu, parisuurpujottelu ja lumilautakrossi.


text: Isäntämaa


title: Oreochromis

text: Oreochromis on tilapioihin kuuluva kirjoahvensuku, johin kuuluvia kaloja tavataan Afrikassa. FishBase-tietokannassa on lueteltu 33 sukuun kuuluvaa lajia.


title: Oreochromis

text: Tämän suvun, kuten muidenkin kirjoahventen, sukulaisuussuhteita on selvitelty DNA-analyysin avulla. Se ei ole helppoa, koska monet Oreochromis-lajit risteytyvät keskenään.


title: Oreochromis

text: Tunnettuja Oreochromis-suvun lajeja ovat valkoleukatilapia (Oreochromis mossambicus), niilintilapia (Oreochromis niloticus), hopeatilapia (Oreochromis variabilis) ja pronssitilapia (Oreochromis esculentus).


title: Lumilautailun maailmanmestaruuskilpailut 1997

text: Lumilautailun maailmanmestaruuskilpailut järjestettiin vuonna 1997 toisen kerran. Kilpailut käytiin Italian Innichenissä 21.–26. tammikuuta. Kilpailulajeina olivat half-pipe, pujottelu, paripujottelu, suurpujottelu ja lumilautakrossi.


text: Isäntämaa


title: Tilapia (suku)

text: Tilapia on tilapioiden ryhmään kuuluva kirjoahvensuku, johon kuuluvia kaloja tavataan Afrikassa. FishBase-tietokannassa on lueteltu 44 sukuun kuuluvaa lajia.


title: Tilapia (suku)

text: Suku oli aikaisemmin paljon isompi, mutta monia sen entisiä jäseniä on luokiteltu uudelleen, lähinnä sukuihin "Oreochromis" ja "Sarotherodon". Siirrosten jälkeen monet kalat, joiden suomenkielinen nimi päättyy -tilapia, eivät enää kuulu tähän sukuun.


title: Tilapia (suku)

text: Tilapioita on helppo kasvattaa lammikoissa ja altaissa. Akvaariossa suosittuja lajeja ovat seepratilapia "Tilapia buttikoferi" ja täplätilapia "Tilapia mariae".


title: Lumilautailun maailmanmestaruuskilpailut 1996

text: Lumilautailun maailmanmestaruuskilpailut järjestettiin vuonna 1996 ensimmäisen kerran. Kilpailut käytiin Itävallan Lienzissä 24.–28. tammikuuta. Kilpailulajeina olivat half-pipe, paripujottelu ja suurpujottelu.


text: Isäntämaa


title: Italia olympialaisissa

text: Italia on osallistunut vuotta 1904 lukuun ottamatta jokaisiin kesäolympialaisiin sekä kaikkiin talviolympialaisiin. Maa on voittanut yhteensä 235 kultamitalia ja on kaikkien aikojen mitalitilastossa sijalla 5. Italia on myös isännöinyt olympialaisia kolmesti, kesäolympialaisia vuonna vuonna 1960 Roomassa ja talviolympialaisia vuosina 1956 Cortina d’Ampezzossa sekä 2006 Torinossa.


title: Italia olympialaisissa

text: Italialle menestyksekkäin urheilumuoto on ollut miekkailu, jossa maa on saavuttanut 83 mitalia. Talviurheilumuodoista maalla menestyksekkäin on ollut maastohiihto, jossa mitaleja on tullut 34.


title: Italia olympialaisissa

text: Menestyksekkäin italialaisurheilija on ollut miekkailija Edoardo Mangiarotti, joka on saavuttanut olympialaisissa 13 mitalia, 6 kultaa, 5 hopeaa ja 2 pronssia.


title: Lumilautailun maailmanmestaruuskilpailut 2015

text:
Lumilautailun maailmanmestaruuskilpailut järjestettiin vuonna 2015 11. kerran. Kilpailut käytiin Itävallan Kreischbergissä 15.–24. tammikuuta. Kilpailulajeina olivat half-pipe, slopestyle, paripujottelu, parisuurpujottelu, lumilautakrossi ja big air, jossa järjestettiin ensimmäistä kertaa MM-tasolla myös naisten kilpailu.
Tämä oli ensimmäinen kerta, kun lumilautailun ja freestylehiihdon MM-kilpailut käytiin yhtä aikaa samassa paikassa.


text: Isäntämaa


title: Mukesh (laulaja)

text: Mukesh Chand Mathur (22. heinäkuuta 1923 Delhi, Brittiläinen Intia – 27. elokuuta 1976 Detroit, Michigan, Yhdysvallat), tunnettiin pelkästään nimellä Mukesh, oli intialainen laulaja. Häntä pidetään aikalaistensa Mohammed Rafin ja Kishore Kumarin lisäksi yhtenä merkittävimmistä playback-laulajista hindinkielisen elokuvateollisuuden historiassa. Hän voitti yli 30-vuotisella urallaan parhaan mieslaulajan National Film Awards -palkinnon ja neljä Filmfare Awards -palkintoa.


title: Moremin riistansuojelualue

text: Moremin riistansuojelualue () on suojelualue Botswanan pohjoisosassa. Se kattaa Okavangon suiston keski- ja koillisosaa. Alueen pinta-ala on 4 871 km².


title: Moremin riistansuojelualue

text:
Riistansuojelualue perustettiin vuonna 1963. Se oli ensimmäinen kerta Afrikassa, kun paikalliset asukkaat perustivat suojelualueen omille mailleen. Ngamilandin batawanat huolestuivat eläinten vähenemisestä ja nimesivät alueen edesmenneen päällikkönsä Moremin mukaan.
Se käsitti alkujaan vain pienen alueen, mutta 1970-luvulla siihen liitettiin kuninkaalliset metsästysalueet Chief’s Islandilta. Sitä laajennettiin uudelleen vuonna 1992.


title: Moremin riistansuojelualue

text: Suojelualueella tavataan kaikki eteläisen Afrikan suuret nisäkkäät ja yli 400 lajia lintuja. Sarvikuonot puuttuivat alueelta vuosia, mutta 2000-luvulla sinne on istutettu sekä leveä- että suippohuulisarvikuonoja.


title: Jaska Jokusen joulu

text: Jaska Jokusen joulu () on vuonna 1965 tehty Charles M. Schulzin luomaan "Tenavat"-sarjakuvaan perustuva yhdysvaltalainen jouluaiheinen televisioanimaatio. "Jaska Jokusen joulu" oli ensimmäinen "Tenavista" tehty pidempi animaatio ja kaikkien myöhempien tavoin siinä käytettiin lapsiääninäyttelijöitä. Sen ohjasi Bill Meléndez, joka teki sittemmin kymmeniä "Tenavat"-animaatioita. Yhdysvalloissa "Jaska Jokusen joulusta" on tullut vuodesta toiseen televisiossa uusittava klassikko-ohjelma. Sen jatkoksi tehtiin myöhemmin joukko eri juhlapäiviin liittyviä "Tenavat"-animaatioita.


title: Jaska Jokusen joulu

text: Tarinassa apea Jaska Jokunen pohtii joulun todellista merkitystä ja arvostelee joulun kaupallistumista sekä sen synnyttämää ahneutta. Tellun ehdotuksesta hän yrittää ensin ohjata koulun joulunäytelmää ja lähtee sen jälkeen hankkimaan näytelmään joulukuusta. Muut nauravat Jaska Jokusen hankkimalle säälittävälle kuuselle. Lopussa kaikki kuitenkin tavoittavat oikean joulutunnelman. Juonessa on käytetty kaikkia "Tenavissa" tuolloin esiintyneitä hahmoja.


title: Jaska Jokusen joulu

text: Ohjelma kestää 25 minuuttia.


title: Jaska Jokusen joulu

text: "Jaska Jokusen joulu" sai alkunsa tuottaja Lee Mendelsonin aloitteesta. Hän oli kaksi vuotta aiemmin tehnyt Schulzista kertovan dokumentin "A Boy Named Charlie Brown", johon oli liitetty pätkä animaatiota, mutta jota televisiokanavat eivät olleet kiinnostuneet ostamaan. Vuonna 1965 hänelle tarjottiin sen sijaan tilaisuutta tuottaa CBS-televisiokanavalle Coca-Cola Companyn sponsoroima "Tenavat"-aiheinen jouluohjelma, ja hän sai Schulzin innostumaan ajatuksesta. Ohjaaja Bill Meléndez ja säveltäjä Vince Guaraldi olivat olleet mukana jo "A Boy Named Charlie Brownin" animaatio-osuuden tekemisessä, ja tulivat mukaan uuteen hankkeeseen. Schulz, Mendelson ja Meléndez suunnittelivat yhdessä "Jaska Jokusen joulun" käsikirjoituksen, oman kertomansa mukaan muutamassa päivässä. Myös animaatio tehtiin kiireellä. Tuon ajan tavoista poiketen ääninäyttelijöinä päätettiin käyttää pelkästään lapsia, pääosin kokemattomia. Schulzin tahdosta animaatiossa ei käytetty taustanaurua, Ressulle ei äänitetty lainkaan repliikkejä ja tarinaan liitettiin uskonnollinen kohtaus, jossa Eppu selittää joulun merkityksen siteeraamalla Luukkaan evankeliumista kertomusta Jeesuksen syntymästä (Kuningas Jaakon version vanhahtavalla englannilla).


title: Jaska Jokusen joulu

text: CBS:n johto ei ollut "Jaska Jokusen jouluun" lainkaan tyytyväinen sen teknisen kömpelyyden, eräiden epätavanomaisten piirteiden ja arveluttavana pidetyn uskonnollisen painotuksen vuoksi, mutta päätti kaikesta huolimatta esittää ohjelman. Ensiesitys oli 9. joulukuuta 1965, ja sitä katsoi lähes puolet yhdysvaltalaisista tv-katsojista. "Jaska Jokusen joulu" sai Yhdysvalloissa hyvin myönteisen vastaanoton ja se palkittiin Peabody-palkinnolla ja parhaan lastenohjelman Primetime Emmyllä. Ohjelmaa on sen jälkeen esitetty Yhdysvaltain televisiossa joka joulu, vuoteen 2000 saakka CBS:llä ja sen jälkeen ABC:llä. Ohjelma on säilyttänyt suuren suosionsa. Se on Yhdysvaltain pitkäikäisin vuosittain uusittava piirrosohjelma ("Petteri punakuono" -niminen ohjelma on vuoden vanhempi, mutta se on nukkeanimaatio). Koska Coca-Colan sponsorisopimus päättyi muutaman vuoden kuluttua, on "Jaska Jokusen joulun" myöhemmistä tv-esityksistä leikattu alusta ja lopusta pois Coca-Cola-mainoksia sisältäneitä kohtia.


title: Jaska Jokusen joulu

text: Vince Guaraldin "Jaska Jokusen jouluun" säveltämä pääosin jazz-tyylinen taustamusiikki tuli hyvin suosituksi. Guaraldi käytti siinä uudelleen joitain "A Boy Named Charlie Brown" -dokumenttiin säveltämiään kappaleita, joista varsinkin pianokappale ”Linus and Lucy” sai "Jaska Jokusen joulussa" aseman "Tenavien" tunnusmusiikkina. Myös avauskohtauksessa kuultava Lee Mendelsonin itsensä sanoittama laulu ”Christmas Time Is Here” on muodostunut Yhdysvalloissa klassikoksi, jonka lukuisat artistit ovat levyttäneet joulumusiikkia sisältäville levyilleen. "Jaska Jokusen joulun" musiikista koottu soundtrack-albumi liitettiin vuonna 2012 Yhdysvaltain kongressin kirjaston ylläpitämään kansalliseen ääniterekisteriin sillä perusteella, että se ”esitteli jazzin miljoonille kuulijoille”.


title: Jaska Jokusen joulu

text: "Jaska Jokusen joulun" pohjalta on julkaistu useita kuvakirjoja ja muita oheistuotteita. Yksi kuvakirja on julkaistu suomeksi vuonna 1969 nimellä "Jaska Jokusen joulu".


title: Bernard Lietaer

text: Bernard Lietaer (syntynyt 1942 Lauwessa, Belgiassa) on belgialainen ekonomisti, diplomi-insinööri, kirjailija ja professori. Hän tutkii rahajärjestelmiä ja kannustaa yhteisöjä luomaan omia paikallis- tai rinnakkaisvaluuttojansa, joita käytetään yhdessä kansallisten valuuttojen, kuten eurojen ja dollarien, kanssa.


title: Bernard Lietaer

text: Kirjoissaan hän käsittelee ja ottaa vaikutteita mm. saksalaisen Silvio Gesellin "Vapaan talouden" (freiwirtschaft) ideasta, josta mm. WIR-pankki on saanut alkunsa. Hän on luonut eräänlaiseen resurssikoriin perustuvan täydentävän valuutan nimeltään Terra.


title: Finnish Relief Fund

text: Finnish Relief Fund oli entisen Yhdysvaltain presidentin Herbert Hooverin joulukuussa 1939 perustama avustusjärjestö. Sen tarkoituksena oli tukea suomalaista siviiliväestöä talvisodan aikana.


title: Finnish Relief Fund

text: Suurin osa lahjoituksista järjestölle tuli yksityishenkilöiltä (1,9 miljoonaa dollaria), lehti-ilmoituksista (652 869 dollaria), yrityksiltä (318 188 dollaria) ja ammattiyhdistyksiltä (27 294 dollaria).


title: Tatšanka

text: Tatšanka () oli 2–4 hevosen muodostaman valjakon vetämiin kärryihin sijoitettu konekivääri, joka tuli tunnetuksi Venäjän sisällissodan ja siihen kuuluneen Ukrainan itsenäisyyssodan aikana. Ennen moottorikäyttöisten ajoneuvojen yleistymistä tatšanka oli ainoa tapa, joka mahdollisti raskaiden konekiväärien nopean siirtämisen parempiin ampuma-asemiin. Lisäksi se oli hyödyllinen perääntymistilanteessa avoimessa maastossa; konekivääri oli suunnattu taaksepäin, joten tatšankalla pystyttiin tehokkaasti ampumaan takaa-ajavaa vihollisen ratsuväkeä.


title: Tatšanka

text:
Tatšankan keksijänä pidetään yleisesti ukrainalaista anarkistia ja vallankumouksellista Nestor Mahnoa, joka kuului Ukrainan vallankumouksellisen kapinallisarmeijan johtohahmoihin. Anarkistit käyttivät tatšankaa menestyksekkäästi maan itsenäisyyssodassa sekä Venäjän valkoista armeijaa, että myöhemmin bolšvikkeja vastaan. Heiltä tatšanka siirtyi Venäjän sisällissodan aikana puna-armeijan aseistukseen ja nopeasti myös Puolan armeijalle, joka käytti sitä vuosina 1919–1921 Neuvosto-Venäjän vastaisessa sodassa. Ukrainan talonpoikasarmeijan tatšankat olivat tavallisista kärryistä rakennettuja, mutta puna-armeijalla oli jo käytössään myös tehdasvalmisteisia tatšankoja. Tatšanka kuului Puolan ratsuväen aseistukseen vielä parikymmentä vuotta myöhemmin toisen maailmansodan käynnistäneen natsi-Saksan hyökkäyksen aikana. Myös Saksan Wehrmachtin käytössä oli toisessa maailmansodassa tatšankan kaltaisia kärryjä, jotka oli tarkoitettu ilmatorjuntaan ja varustettu MG-34 -konekivääreillä.
Konstantin Listovin säveltämä ja Mihail Rudermanin sanoittama laulu "Tatšanka" tuli Neuvostoliitossa tunnetuksi 1930-luvun jälkipuoliskolla. Sen sanoissa ylistetään tatšankaa ja puna-armeijan urheita konekivääriampujia. Vuonna 1978 valmistui Jevgeni Šerstobitovin ohjaama sotaelokuva "Tatšanka s juga".


title: Liigacup 2015

text: Liigacup 2015 on Suomessa alkuvuodesta 2015 pelattu jalkapallokilpailu, johon osallistuivat Veikkausliigan 12 joukkuetta. Kilpailun voitti Helsingin Jalkapalloklubi.


title: Liigacup 2015

text:
Otteluiden alla esitettävät tulostiedot ovat kilpailun tulospalvelusta.
Joukkueet on jaettu neljään kolmen joukkueen lohkoon, joissa kussakin pelataan kaksinkertainen sarja siten, että kaikki joukkueet kohtaavat toisensa sekä kotona että vieraissa. Alkulohkovaihe alkoi 20.1.2015. Kaksi parasta kustakin lohkosta etenee puolivälieriin. Jos lohkojen 2 parasta määräytyy kilpailumääräysten mukaan, on tasapisteissä ensin ratkaisevaa maaliero, sitten tehdyt maalit ja tarvittaessa tasapisteissä keskinäiset ottelut, ja niiden pisteet, maaliero ja tehdyt maalit, jos vielä ei voida ratkaista kahden osalta järjestystä, niille sovelletaan vierasmaalisääntöä, ja viimeisenä ratkaisu on arpa. Jatkopelien järjestyksen ohjelma oli määritelty etukäteen.


title: Liigacup 2015

text: Pudonneet joukkueet aloittavat Suomen Cupissa 2015 neljänneltä kierrokselta. Jatkoon päässeet joukkueet aloittavat Cupin myöhemmin: puolivälierissä hävinneet kierrokselta 5 ja loput kierrokselta 6.


title: Liigacup 2015

text: Kuusi maalia:


title: Liigacup 2015

text: Viisi maalia:


title: Liigacup 2015

text: Neljä maalia:


title: Liigacup 2015

text:
Kolme maalia:Kaksi maalia:
Yksi maali:
Oma maali:


title: Jalkapallon Suomen Cup 2015

text: Jalkapallon Suomen Cup 2015 on jalkapallon Suomen Cupin 61. järjestämiskerta. Cupiin ilmoittautui 132 joukkuetta. Mukana olivat Veikkausliigan kaikki 12 joukkuetta ja Ykkösen kaikki kymmenen joukkuetta sekä 22 Kakkosen joukkuetta ja yhteensä 88 piirisarjojen (Kolmosen ja sitä alempien sarjatasojen) joukkuetta. Cupin voitti IFK Mariehamn, joka voitti loppuottelussa FC Interin 2–1.


title: Jalkapallon Suomen Cup 2015

text: Respect Suomen Cupiin 2015 (kilpailun virallinen nimi) saivat osallistua Palloliiton jäsenseurojen aikuisten miesjoukkueet, jotka osallistuvat liiton tai piirien viralliseen kilpailutoimintaan, ei kuitenkaan JKKI-joukkueet. Kilpailuun ilmoittautui kaikkiaan 132 joukkuetta (12 Veikkausliigasta, 10 Ykkösestä, 22 Kakkosesta ja 88 Kolmosesta ja sitä alemmista sarjoista). Kierrosten tiedot (tasauskierroksen nimi vaihtui 1. kierrokseksi) ja myös ottelupareihin tehtiin matkan varrella muutoksia alkukierroksia arvoskellessa. Lähteessä esitetään 1. ja 2. kierrosten arvonnan tapahtuneen 22.12., uusittu ohjelma tuotiin julkisuuteen 29.12. Sarjatasojen suhteen myös kolmosen yläpuolisia seuroja osallistui jo toiselle kierrokselle, ainakin FC Viikingit (Kakkonen), joka voitti toisella kierroksella Gnistanin kakkosjoukkueen.


title: Jalkapallon Suomen Cup 2015

text: Tässä artikkelissa tulokset ja viittaukset tehdään kilpailun virallisella sivustolla esitettyihin tietoihin, ja havaittuihin virheellisyyksiin on yritetty etsiä korjauksia luotettavimmista lähteistä.


title: Jalkapallon Suomen Cup 2015

text: Jos 2015 kilpailussa on voimassa 2014 voimassa olleet erillismääräykset, niin 1. ja 2. kierroksella peliaika on 2 x 40 min, ja jos tuon jälkeen ottelu on tasan, suoritetaan välittömästi rangaistuspotkukilpailu. 3. kierrokselta alkaen peliaika on 2 x 45 minuuttia. Jos ottelu päättyy tasan, pelataan 2 x 15 minuutin jatko-ottelu. Jos toinen joukkueista tekee enemmän maaleja jatko-ottelussa, on se voittaja. Jos jatko-ottelukin päättyy tasan, suoritetaan rangaistuspotkukilpailu.


title: Jalkapallon Suomen Cup 2015

text: Kun ottelut ovat päättyneet rangaistuspotkukilpailuun, ottelutuloksissa on rp-merkintä. Kilpailun järjestäjä (SPL) ilmoittaa tuloksen tällöin a) joko jääkiekossa vakiintuneella tavalla voittomaalituloksena (rp-kilpailun voittajalle lisätään yksi maali varsinaisessa ottelussa tehtyihin maaleihin), b) rp-kilpailussa tehdyt maalit lasketaan yhteen varsinaisessa ottelussa tehtyihin maaleihin, tai c) jalkapallossa yleisesti vakiintunella tavalla, jossa ensin rp-kilpailun tulos esitetään sellaisenaan ja sen jälkeen varsinaisen ottelun tulos, esim. joukkue A - Joukkue B 5-3 rp., 0-0 ja.(0-0). Tässä esitettävät tulokset ovat lähtöisin kilpailun viralliselta sivustolta, ja vain jos on olemassa luotettava tieto siitä, mitä tuloksessa on esitetty, se on esitetty em. c)-tavalla.


title: Jalkapallon Suomen Cup 2015

text: 1. kierrokselta aloitti 16 Kolmosessa tai sitä alemmilla sarjatasoilla pelaavaa joukkuetta (kahdella eri nimellä esiintyvät HJK/Kannelmäki ja HJK/Kantsu sekä Ogeli ja Gnistan/Ogeli oletetaan olevan sama joukkue, jälkimmäiset nimet ovat käytössä Helsingin piirin Nelosessa). Kierroksen otteluparit arvottiin 22. joulukuuta 2014. Ottelut pelattiin 11.1. - 1.2.2015. Tulokset kilpailun viralliselta sivulta.


title: Jalkapallon Suomen Cup 2015

text: 2. kierrokselle osallistuivat edellisen kierroksen 8 voittajaa sekä 72 muuta Kolmosessa tai sitä alemmilla sarjatasoilla pelaavaa joukkuetta. Kierroksen otteluparit arvottiin 22. joulukuuta 2014. Ottelut pelattiin 18.1. - 27.2.2015. Tulokset kilpailun viralliselta sivulta, tulokset päivitetty 7.2. pelatut ottelut mukaan lukien.


title: Jalkapallon Suomen Cup 2015

text: 3. kierrokselle osallistuvat edellisen kierroksen voittajat, ja lisäksi mukaan tulevat Ykkösen ja Kakkosen joukkueet. Kierroksen otteluparit arvottiin 6.2.


title: Jalkapallon Suomen Cup 2015

text: 4. kierrokselle osallistuvat edellisen kierroksen voittajien lisäksi ne neljä Veikkausliigaseuraa, jotka olivat jääneet 2015 liigacupissa puolivälierien ulkopuolelle eli IFK Mariehamn, Jaro, KuPS ja KTP. Kierroksen arvonta tapahtui 2. maaliskuuta.


title: Jalkapallon Suomen Cup 2015

text: 5. kierrokselle osallistui yhteensä 24 joukkuetta, edellisen kierroksen voittajien (20) lisäksi ne Veikkausliigan joukkueet, jotka putosivat Liigacupista 2015 puolivälierissä. Nämä olivat Inter, FC Lahti, SJK ja VPS.


title: Jalkapallon Suomen Cup 2015

text: 6. kierrokselle osallistuu yhteensä 16 joukkuetta, edellisen kierroksen voittajien (12) lisäksi ne Veikkausliigan joukkueet, jotka selviytyivät Liigacupissa 2015 välieriin. Nämä olivat HJK, HIFK, Ilves ja RoPS.


title: Pekka Hartonen

text: Pekka Olavi Hartonen (s. 1947) on suomalainen laulaja ja säveltäjä joka vaikutti Solistiyhtye Suomessa. Vuonna 1993 Hartonen teki AXR-levymerkille pitkäsoiton "Joutomies". Vuonna 2001 Hartonen sai Kullervo Linnan Säätiön palkinnon.


title: Tamara Tippler

text: Tamara Tippler (s. 9. huhtikuuta 1991) on itävaltalainen alppihiihtäjä.


title: Tamara Tippler

text: Alppihiihdon maailmancupissa Tippler kilpaili ensimmäisen kerran Val d’Isèren syöksylaskussa joulukuussa 2011. Ensimmäiset maailmancupin pisteensä hän saavutti tultuaan 25:nneksi Meribelin superalppiyhdistetyssä helmikuussa 2013. Kymmenen parhaan joukkoon hän sijoittui ensimmäisen kerran joulukuussa 2015 oltuaan toinen Lake Louisen supersuurpujottelussa. Hän oli samalla kaudella kolmas Soldeun ja Lenzerheiden supersuurpujotteluissa. Kaudella 2018−2019 hän sijoittui kolmanneksi Cortina d'Ampezzon supersuurpujottelussa.


title: Apple Watch

text: Apple Watch on Applen kehittämä älykello, joka tuli markkinoille vuonna 2015.


title: Apple Watch

text: Kellossa on kosketusnäyttö, jonka näytön kokoa voi säätää kellon sivussa olevalla nupilla. Apple Watchilla voi soittaa, lähettää viestejä ja lukea sähköposteja. Apple Watchissa on safiirilasia ja Retina-näyttö. Kellossa on muun muassa automaattinen viestin analysointi. Lisäksi siinä on puhetunnistukseen perustuva Siri-toiminto.


title: Apple Watch

text: Apple Watch julkistettiin Cupertinossa Kaliforniassa 9. syyskuuta 2014. Se tuli markkinoille yhdeksässä maassa (Yhdysvallat, Britannia, Kiina, Australia, Kanada, Ranska, Saksa, Japani ja Hongkong) 24. huhtikuuta 2015.


title: Apple Watch

text: Jotkin Apple Watchin ominaisuudet, kuten sydämensykkeen mittaaminen, eivät toimi tatuoidussa kädessä.


title: Kārlis Goppers

text: Kārlis Goppers (2. huhtikuuta 1876 Plāņu – kesäkuu 1941 Riika) oli latvialainen kenraali. Ennen uraansa Latvian armeijassa hän toimi Venäjän keisarikunnan armeijassa ensimmäisen maailmansodan aikana ja sittemmin valkoisten puolella Venäjän sisällissodassa. NKVD pidätti Goppersin Neuvostoliiton miehitettyä Latvian ja hänet teloitettiin vankeudessa vuonna 1941.


title: Kārlis Goppers

text: Goppers syntyi Plāņussa lähellä Valkaa vuonna 1876. Hän opiskeli upseerikoulussa Vilnassa ja valmistui vuonna 1896, jonka jälkeen hän palveli Venäjän armeijassa. Hän yleni kapteeniksi vuonna 1912. Ensimmäisen maailmansodan aikana hän komensi pataljoonaa ja yleni vuoteen 1915 mennessä everstiksi komentaen rykmenttiä. Vuonna 1917 hänestä tuli latvialaisten kiväärimiesten ensimmäisen prikaatin johtaja. Goppers otti osaa Venäjän sisällissotaan sen jälkeen, kun hänet oli siirretty Venäjän sisällisosiin joulukuussa 1917. Hän komensi ensin valkoisten sotilasosastoja Samaran alueella ja myöhemmin hän nousi 21. jalkaväkidivisioonan komentajaksi Siperiassa.


title: Kārlis Goppers

text: Goppers palasi Latviaan kesäkuussa 1920, ja yleni siellä kenraaliksi 13. elokuuta samana vuonna. Vuodesta 1924 lähtien hän toimi jalkaväk9idivisioonan johdossa. Sotilasuransa ohella hän julkaisi useita teoksia sotilastieteiden historiasta ja teoriasta, sekä toimi partioliikkeen perustamisessa Latviassa. Neuvostoliitto miehitti sittemmin Latvian ja NKVD pidätti Goppersin syyskuussa 1940. Häntä pidettiin vankilassa Riiassa, jossa hänet teloitettiin kesäkuussa 1941. Hänen ruumiinsa tunnistettiin vasta vuonna 1944 muiden NKVD:n surmaamien uhrien joukosta.


title: Belenois aurota

text: Belenois aurota on Afrikassa ja Aasiassa elävä päiväperhoslaji. Se tunnetaan massavaelluksistaan.


title: Belenois aurota

text: "Belenois aurota" muistuttaa eurooppalaisia kaaliperhosia. Sen valkoisissa siivissä on tummanruskeat reunat, ja siipien alapinnalla näkyvät ruskeat suonet.


title: Belenois aurota

text: "Belenois aurotan" toukat syövät kapriskasvien heimon pensaita. Aikuiset yksilöt juovat kukkien mettä ja vettä lammikoista.


title: Vanja Brodnik

text: Vanja Brodnik (s. 13. maaliskuuta 1989) on slovenialainen alppihiihtäjä.


title: Vanja Brodnik

text: Val d’Isèren MM-kilpailuissa 2009 Brodnik sijoittui supersuurpujottelussa 27:nneksi. Schladmingin MM-kilpailuissa 2013 hän oli superalppiyhdistetyssä 20:s ja syöksylaskussa 25:s. Vailin / Beaver Creekin MM-kilpailuissa 2015 hän sijoittui alppiyhdistetyssä 12:nneksi, supersuurpujottelussa 27:nneksi ja syöksylaskussa 30:nneksi.


title: Vanja Brodnik

text: Alppihiihdon maailmancupissa Brodnik kilpaili ensimmäisen kerran Söldenin suurpujottelussa lokakuussa 2007. Ensimmäiset maailmancupin pisteensä hän saavutti Sankt Moritzin superalppiyhdistetyssä joulukuussa 2008 oltuaan 22:s. Kymmenen parhaan joukkoon hän sijoittui ensimmäisen kerran Val d’Isèren alppiyhdistetyssä joulukuussa 2015 oltuaan kymmenes.


title: Catopsilia florella

text: Catopsilia florella on Afrikassa ja Aasiassa elävä päiväperhoslaji. Se tunnetaan massavaelluksistaan.


title: Catopsilia florella

text:
Catopsilia florellan siipien kärkiväli on 55-65 mm. Naaraan väri vaihtelee lähes valkoisesta voimakkaan keltaiseen.
Koiraat ovat valkoisia.


title: Dur-Šarrukin

text: Dur-Šarrukin oli muinaisen Assyrian pääkaupunki Sargon II:n aikana. Kaupunki on nykyisin nimeltään Khorsabad. Sargon II perusti Dur-Šarrukin uudeksi pääkaupungiksi hieman entisestä pääkaupungista Ninivestä pohjoiseen 717 eaa.. Pääkaupungin siirtämiseen oli syynä tarve keskittää ja tasapainottaa hallintoa. Kaupungista pyrittiin tekemään arkkitehtuuriltaan täydellisesti suunniteltu ja rakennettu. Kaupunkiin rakennettiin suuri palatsi, joka oli paljolti koristeltu.


title: Aleksander Krzyżanowski

text: Aleksander Krzyżanowski, salanimeltään Wilk (18. helmikuuta 1885–29. syyskuuta 1951) oli Puolan armeijan majuri ja sittemmin Armia Krajowan eli Puolan kotiarmeijan eversti. Toisen maailmansodan jälkeen hän oli niin Neuvostoliiton kuin Puolan kommunistijohdon vankina. Hän kuoli Varsovalaisessa vankilassa vuonna 1951.


title: Aleksander Krzyżanowski

text: Krzyżanowski syntyi nykyisin Valko-Venäjällä sijaitsevassa Brjanskissa vuonna 1885. Ensimmäisen maailmansodan aikana hän toimi Venäjän armeijan alaisuudessa toimineiden ja Józef Dowbór-Muśnickin johtamien puolalaisten joukoissa. Vuosina 1919–1920 hän otti puolestaan osaa Puolan–Neuvosto-Venäjän sotaan. Krzyżanowski harkitsi eroa armeijasta Józef Piłsudskin johtaman toukokuun vallankaappauksen jälkeen, mutta lopulta hän kuitenkin jatkoi töissään komentaen eri tykistöyksiköitä ja yleten majuriksi vuonna 1934. Saksan hyökätessä Puolaan vuonna 1939 hän komensi tykistöä Poznańissa. Lokakuussa 1939 hänet lähetettiin Varsovasta Vilnaan varajohtajaksi vastarintaliike Służba Zwycięstwu Polskille ("SZP"). Neuvostojoukot miehittivät kaupungin kesäkuussa 1940.


title: Aleksander Krzyżanowski

text: "SZP" nimettiin uudelleen Związek Walki Zbrojnejksi ("ZWZ") ja Krzyżanowskista tuli järjestön Vilnan alueen johtaja, kun hänen esimiehensä Nokodem Sulik pidätettiin toukokuussa 1941. Saksan hyökättyä neuvostoliittoon Krzyżanowski yritti päästä turhaan yhteisymmärrykseen alueella myös toimineiden liettualaisten ja valkovenäläisten vastarintaliikkeiden kanssa. ZWZ:stä muodostui lopulta tunnetummaksi tullut Armia Krajowa eli Puolan kotiarmeija, ja se alkoi käydä toden teolla aseellista vastarintaa Vilnan alueella vuoden 1943 puolivälistä eteenpäin. Järjestö toimi paitsi saksalaisia, mutta myös neuvostopartisaaneja vastaan. Tästä huolimatta kun neuvostojoukot lähestyivät Vilnaa vuonna 1944 Krzyżanowski solmi sopimuksen kolmannen Valko-Venäjän rintaman komentajan kanssa yhteistyöstä Vilnan valtauksessa. Onnistuneen operaation jälkeen Krzyżanowski kutsuttiin neuvotteluihin, mutta neuvottelujen sijaan hänet pidätettiin. Vankeudessa ollessaan hänet ylennettiin 28. syyskuuta 1944 Puolan kotiarmeijan everstiksi.


title: Aleksander Krzyżanowski

text:
Krzyżanowski pakeni vankeudesta elokuussa 1947, mutta hänet pidätettiin uudelleen Vilnassa. Häntä kuulusteltiin Moskovassa, mutta hänet päästettiin sittemmin vapaaksi marraskuussa 1947. Sittemmin hän toimi tehtaan johtajana Pakośćissa lähellä Mogilnoa. Hänet pidätettiin kuitenkin jälleen heinäkuussa 1948 ja häntä syytettiin yhteistyöstä saksalaisten kanssa, sekä kommunistien vainoista.
Krzyżanowski ei tunnustanut syytöksiä ja tutkimukset jatkuivat seuraavien kolmen vuoden ajan. Ennen tutkimuksien saattamista päätökseen Krzyżanowski kuoli vankeudessa tuberkuloosin ja uupumuksen seurauksena.


title: Vaasa (täsmennyssivu)

text: Vaasa tarkoittaa seuraavia:


title: Panssaripäämonni

text: Panssaripäämonni ("Phractocephalus hemioliopterus") on antennimonnien heimoon kuuluva kala. Se elää Etelä-Amerikan trooppisissa Amazonin ja Orinocon joissa. Se on suurikokoinen kala ja sitä kalastetaan lähinnä sen koon tuoman kalastuskokemuksen vuoksi. Panssaripäämonneja otetaan joskus hoidokeiksi akvaarioihin, mutta nopea kasvuvauhti aiheuttaa pian tilanpuutteen akvaariossa.


title: Kreikka olympialaisissa

text: Kreikka on yksi vain neljästä maasta, jotka ovat osallistuneet jokaisiin kesäolympialaisiin. Myös talviolympialaisiin maa on osallistunut vuodesta 1936 lukuun ottamatta vuotta 1960.


title: Kreikka olympialaisissa

text: Kreikka on isännöinyt kesäolympialaisia vuosina 1896 sekä 2004, molemmilla kerroilla Ateenassa. Koska olympia-aate on lähtöisin antiikin Kreikassa pidetyistä olympialaisista, Kreikkaa pidetään olympialaisten kotimaana ja maan joukkue marssii olympialaisten avajaisissa aina ensimmäisenä stadionille.


title: Kreikka olympialaisissa

text: Kreikka on voittanut yhteensä 110 mitalia ja maa on kaikkien aikojen mitalitilastossa sijalla 31.. Menestynein kreikkalaisurheilija on ollut painonnostaja Pirros Dimas, joka on voittanut kolme kulta- ja yhden pronssimitalin.


title: Helmikikla

text: Helmikikla ("Cichla temensis") on suurikokoinen kirjoahvenlaji. Se voi kasvaa jopa metrin mittaiseksi. Se elää Etelä-Amerikan trooppisissa joissa. Ne viihtyvät suurten jokien suvannoissa, mutta liikkuvat myös voimakkaasti virtaavissa vesissä saalistamassa. Helmikiklan ruokailu on näyttävän näköistä. Se iskee saaliiseen usean metrin päästä nopealla syöksyllä. Voimakkuutensa ja kokonsa vuoksi helmikikla on haluttu saalis urheilukalastajien keskuudessa. Etelä-Amerikassa järjestetäänkin tätä tarkoitusta varten kalastusretkiä.


title: Helmikikla

text: Helmikiklan tullessa sukukypsäksi, sen väri muuttuu. Kyljen tummat juovat voimistuvat, vaaleat täplät katoavat ja väri muuttuu kellanruskeaksi. Koiraalle kasvaa kyhmy otsaan. Koiras kaivaa kraatterimaisen kuopan hiekkaan ja jää vartioimaan kutua.


title: Plattin lisälauseke

text: Niin sanottu Plattin lisälauseke (tai Plattin sopimus, hyväksytty 22.5.1903) on nimetty silloisen Yhdysvaltain senaattorin, Orville Plattin mukaan. Yhdysvallat piti oikeutenaan puuttua Espanjan–Yhdysvaltain sodan (25.4.–12.8.1898) seurauksena itsenäistyneen Kuuban asioihin. Plattin lisälauseke takasi, että Yhdysvallat sai luvan esimerkiksi ostaa tai vuokrata maata sotilaalliseen käyttöön ja "suojella" Kuuban itsenäisyyttä vieraan vallan vaikutusvallalta elämän, yksityisen omistuksen ja henkilökohtaisen vapauden puolustamisen nimessä . Yhdysvallat käyttikin oikeuttaan ja sekaantui Kuuban asioihin varsin usein . Plattin lisälauseke mitätöitiin asteittain 1930-luvulla. Lisälausekkeesta oli jo luovuttu, kun Kuuban johtoon nousi vuoden 1933 kersanttien kapinan myötä USA-mielinen kersantti Fulgencio Batista (s. 16.1.1901 – k. 6.8.1973). Plattin lisälausekkeen mitätöimisestä huolimatta Yhdysvallat pitää edelleen kiistanalaista laivastotukikohtaa Guantánamo Baylla.


title: Zavodovskin saari

text: Zavodovskin saari on tuliperäinen Eteläisten Sandwichsaarten pohjoisin saari Eteläisessä jäämeressä. Se sijaitsee 350 kilometriä Etelä-Georgiasta kaakkoon, ollen Eteläisten Sandwichsaarten lähin saari.


title: Zavodovskin saari

text: Zavodovskin saaren löysi venäläinen tutkimusmatkailija ja meriupseeri Fabian Gottlieb von Bellingshausen 24. joulukuuta 1819. Bellingshausen nimesi saaren Vostok-tutkimusaluksensa kapteenin Ivan Zavodovskin mukaan.


title: Zavodovskin saari

text: Zavodovskin saari on pinta-alaltaan noin 5 neliökilometriä ja sen korkein kohta on 551 metriä merenpinnasta sijaitseva Asphyxia kerrostulivuoren huippu. Tulivuori on aktiivinen ja viimeinen purkaus on havaittu 30. maaliskuuta vuonna 2016.


title: Zavodovskin saari

text: Saari on tärkeä myssypingviinien pesintäpaikka.


title: Bnei Brak

text: Bnei Brak tai Bene-Berak on kaupunki Israelissa Tel Avivin hallintoalueella. Bene-Berak mainitaan Joosuan kirjassa ja se oli yksi juutalaisen oppineisuuden keskuksista. Nykyisen kaupungin perustivat ortodoksijuutalaiset siirtolaiset muinaisen kaupungin oletetulle paikalle vuonna 1924. Kaupunki tunnetaan yhä ortodoksijuutalaisten keskuksena. Vuoden 2016 lopussa Bnei Brakin asukasluku oli 188 964.


title: Bnei Brak

text: Bnei Brak eli Bene-Berak mainitaan jo Vanhassa testamentissa Joosuan kirjan kohdassa 19:45 osana Danin heimon aluetta. Todellisuudessa se lienee kuitenkin kuulunut ennen yhtenäisen Israelin kuningaskunnan perustamista kuulunut filistealaisten hallitsemiin alueisiin. Assyrialaisissa lähteissä mainitaan kuningas Sanheribin tekemä sotaretki alueelle vuonna 701 eaa. ja paikan mainitaan tuolloin olleen alisteinen Askalonille. Toisen temppelin tuhon jälkeen Bene-Berakista tuli juutalaisen oppineisuuden keskus. Samoihin aikoihin koottiin myös Talmud. Ristiretkeläiset tunsivat paikan nimellä "Bombrac" ja he rakennuttivat Jaffaa suojelevan linnoituksen.


title: Bnei Brak

text: Nykyinen Bnei Brak perustettiin vasta vuonna 1924 paikalle, jolla historiallisen Bene-Berakin uskottiin sijainneen. Sen ensimmäiset asukkaat olivat ortodoksijuutalaisia Varsovasta. Varhaisia siirtolaisia oli 13 perhettä, mutta vuoteen 1948 mennessä Bnei Brakin asukasluku oli kasvanut lukemaan noin 25 000. Kasvua on sittemmin vauhdittanut lyhyt etäisyys Tel Aviviin, sekä ortodoksijuutalaisten nopea väestönkasvu.


title: Bnei Brak

text: Bnei Brakia perustettaessa maatalous oli talouden tärkein osa-alue, mutta sittemmin kaupunki on teollistunut. Nykyisin se kuuluu maan tärkeimpien teollisuuskeskusten joukkoon. Paikallisia teollisuuden aloja ovat esimerkiksi tekstiili- ja elintarviketeollisuus.


title: Bnei Brak

text: Bnei Brakin asukasluku vuoden 2016 lopussa oli 188 964. Suuri osa kaupungin asukkaista on ortodoksijuutalaisia. Kaupungissa on myös useita Talmudia opettavia kouluja. Ortodoksijuutalaisten perheet ovat tyypillisesti suuria ja syntyvyys on korkealla.


title: Incarcerated (Pain Confessorin albumi)

text: Incarcerated on suomalaisen melodisen death metalin yhtye Pain Confessorin neljäs studioalbumi. Se julkaistiin 12. lokakuuta 2012 levymerkillä Spinefarm Records.


title: Penkkisija

text: Penkkisija eli penkkijärjestys oli aiemmin Ruotsissa ja Suomessa säätyyn tai arvoasemaan perustuva tietty istumapaikka kirkossa. Asetuksen mukaan istumajärjestys oli määrättävä pitäjänkokouksessa. Aikoinaan oli kirkoissa varattu istuimet piispalle ja papistolle alttarin ympäriltä ja kuorolle kuorista. Luterilaisissa kirkoissa tulivat seurakuntalaisten penkit käyttöön puhdasoppisuuden aikana, joka oli 1600-luvulla vallinnut oppisuunta. Alkuun penkkeihin sijoittumisessa noudatettiin tarkkaan sääty-yhteiskunnan arvojärjestystä. Nykyisin tietty istumapaikka on varattu muun muassa valtiovallan edustajille merkittävissä kirkollisissa juhlatilaisuuksissa.


title: Lura

text: Maria de Lurdes Assunção Pina, taiteilijanimeltään Lura, (s. 31. heinäkuuta 1975 Lissabon, Portugali) on portugalilainen laulaja ja lauluntekijä. Hänen vanhempansa ovat kotoisin Kap Verdeltä, josta hän on saanut vaikutteita musiikkiinsa muun muassa mornasta.


title: Räisä

text: Räisä on Suomessa esiintyvä melko harvinainen sukunimi. Räisä-nimisten lukumäärä oli vuonna 2014 yhteensä 126. Lukuun on laskettu kaikki Suomen kansalaiset.


title: Juraj Šimek

text: Juraj Šimek (s. 29. syyskuuta 1987 Prešov, Tšekkoslovakia) on sveitsiläis-slovakialainen jääkiekkoilija, joka pelaa Sveitsin National League A:n HC Luganossa. Hänen vahvuuksiinsa kuuluu mailankäsittelytaidot, luistelu ja kiekonhallinta. Šimekillä on kuitenkin parannettavaa kiekottomassa pelissä.


title: Juraj Šimek

text: Šimek on syntyjään slovakialainen, mutta hän muutti jo lapsena Sveitsiin hänen isänsä saatua sieltä töitä. Šimekin kasvattajaseura on SC Bern, josta hän siirtyi 15-vuotiaana Kloten Flyersiin kaudeksi 2003–2004. Seuraavalla kaudella 2004–2005 syyskuussa 2004 17 vuotta täyttänyt Šimek debytoi Nationalliga A:ssa, jossa hän pelasi 18 runkosarjaottelua ilman tehopisteitä. Kaudella 2005–2006 Šimek pelasi NLA:ssa kahdeksan runkosarjaottelua tehden yhden syöttöpisteen. Hän pelasi myös kolme ottelua lainalla sarjatasoa alempana Nationalliga B:n EHC Bielissä.


title: Juraj Šimek

text: Vancouver Canucks varasi Šimekin kuudennella kierroksella 167. pelaajana . Samana kesänä myös WHL-joukkue Brandon Wheat Kings varasi hänet 23. pelaajana . Šimek siirtyi kaudeksi 2006–2007 Wheat Kingsiin, jonka kolmanneksi paras maalintekijä hän oli Andrew Clarkin kanssa ja sijoittui sisäisessä pistepörssissä neljänneksi tehoilla 28+29=57. Heinäkuussa 2007 Šimek teki kolmivuotisen tulokassopimuksen Canucksin kanssa. Hän pelasi kauden 2007–2008 AHL-joukkue Manitoba Moosessa, jossa tulokaskausi toi 66 runkosarjaottelussa tehot 7+10=17 ja yhdessä playoff-ottelussa yhden maalin.


title: Juraj Šimek

text: Kauden 2008–2009 kynnyksellä, lokakuussa 2008 Canucks kauppasi Šimekin ja Lukáš Krajíčekin Tampa Bay Lightningiin vaihdossa Shane O'Brieniin ja Michel Ouelletiin. Šimek pelasi kautensa AHL-joukkue Norfolk Admiralsissa tehden 63 runkosarjaottelussa 22 tehopistettä. Kaudella 2009–2010 hän teki liigan yhden kauden piste-ennätyksensä tehoilla 21+15=36. Šimek oli Admiralsin toiseksi paras maalintekijä Brandon Bochenskin kanssa. Elokuussa 2010 hän teki vuoden mittaisen ja kaksisuuntaisen jatkosopimuksen Lightningin kanssa.


title: Juraj Šimek

text: Šimek pelasi myös alkukauden 2010–2011 Admiralsissa, kunnes joulukuussa 2010 Lightning kauppasi hänet Boston Bruinsiin vaihdossa Levi Nelsoniin. Šimek pelasi myös Bruinsissa ainoastaan farmissa, Providence Bruinsin paidassa, kunnes hän palasi tammikuussa 2011 takaisin kotimaahansa ja siirtyi Genève-Servette HC:n riveihin. Kaudella 2011–2012 Šimek oli joukkueen kolmanneksi paras maalintekijä 11 osumallaan. Kaudella 2012–2013 hän oli Serveten paras maalintekijä 20 osumallaan, joilla Šimek jakoi koko NLA:n maalipörssin kahdeksannen sijan Rapperswil-Jona Lakersin Peter Sejnan ja HC Luganon Glen Metropolitin kanssa. Elokuussa 2013 hän teki kolmivuotisen jatkosopimuksen Serveten kanssa.


title: Juraj Šimek

text: Kaudella 2013–2014 Šimek teki NLA:n yhden kauden piste-ennätyksensä tehoilla 9+22=31. Hän edusti Servetteä kauden aikana myös Spengler Cupissa, joka päättyi joukkueen voittoon. Kesken kauden 2014–2015, joulukuussa 2014 Šimek siirtyi loppukauden kattaneella sopimuksella SM-liigajoukkue Turun Palloseuraan. Helmikuussa 2015 hänen sopimuksensa kuitenkin purettiin yhteisymmärryksessä ja Šimek palasi kotimaahansa ja siirtyi HC Luganon riveihin.


title: Juraj Šimek

text: Šimek pelasi alle 20-vuotiaiden MM-kilpailuissa vuosina 2006 ja 2007, joista jälkimmäisessä turnauksessä hän oli Sveitsin paras pistemies ja maalintekijä tehoilla 4+105. Šimek pelasi myös alle 18-vuotiaiden MM-kilpailuissa vuonna 2005. Sveitsin A-maajoukkueessa hän on pelannut 21 ottelua tehopistein 5+2=7.


title: Ålands Hemvärn

text: Ålands Hemvärn oli Ahvenanmaalla toiminut suojeluskuntaa vastaava kodinturvajoukko, joka perustettiin talvisodan alettua. Enimmillään siihen kuulu 800 miestä. He jakautuivat 17 piiriin, ja lisäksi oli lottina ja marttoina noin tuhat naista.


title: Ålands Hemvärn

text: Välirauhan aikana Hemvärn toimi ampumayhdistysten suojissa. Jatkosodan alettua aate heräsi jälleen, ja siihen kuului enimmillään 630 miestä ja 250 sotilaspoikaa. Heistä osa sai jalkaväkikoulutuksen, toiset rannikkotykistökoulutuksen. Källskärissä ja Björkörissä oli hoidettavana kevyet patterit. Lottia oli enimmillään kuutisensataa.


title: Ålands Hemvärn

text: 6. joulukuuta 1939 pidetyssä kansalaiskokouksessa hyväksyttiin kodinturvajoukkojen perustaminen. Siihen liittyivät lähes kaikki asekuntoiset ahvenanmaalaiset miehet, mikä oli hämmästyttävää siihen nähden, että vain vuosi aiemmin tehty ehdotus demilitarisoinnin purkamisesta oli torjuttu jyrkästi. Syynä pidettiin sitä, että sodan uhka oli todellinen, sota oli tullut liian lähelle, ja jokainen katsoi velvollisuudekseen olla puolustamassa kotiaan. Osansa on voinut olla Ålandin päätoimittajalla, Landstingetin puheenjohtajalla Julius Sundblomilla mielipiteenmuokkaajana. Pienimuotoista värväystäkin käynnistyi, mutta se osoittautui tarpeettomaksi, kaikki liittyivät vapaaehtoisesti. Päällystön ja alipäällystön järjestäminen vei aikaa, mutta johtoon tuli kapteeni Arvid Lindberg. Aseistus oli runsasta, rekisteröityjä aseita oli 300, ja lisäksi oli sitäkin enemmän yksityisiä aseita, ja Ruotsista tuli lisää.


title: Konfiguraatio

text: Konfiguraatio tarkoittaa atomien tai atomiryhmien järjestystä stereokemiallisen keskuksen ympärillä. Molekyylien stereoisomeerit poikkeavat toisistaan yhden tai useamman stereokeskuksen konfiguraation suhteen. Toisin kuin konformaatiot konfiguraatiot eivät voi muuttua toisikseen sidoksen katkeamatta. Nykyään eri konfiguraatioiden nimeäminen perustuu Cahn–Ingold–Prelog-prioriteettisääntöihin ja konfiguraatiolla on merkitystä erityisesti optisesti aktiivisilla yhdisteillä.


title: Konfiguraatio

text:
Molekyylin absoluuttinen konfiguraatio tarkoittaa atomien tai atomiryhmien avaruudellista suuntautumista toisiinsa nähden. Ensimmäinen molekyylien absoluuttista konfiguraatiota kuvaava merkintätapa oli Hermann Emil Fischerin ja Martin André Rosanoffin kehittämä Fischer–Rosanoff-merkintätapa, jota käytetään erityisesti sokerien ja aminohappojen konfiguraation ilmoittamisessa. Jos sokerin tai aminohapon konfiguraatio on sama kuin (+)-glyseraldehydillä, molekyylissä on -konfiguraatio, ja jos konformaatio on eri on kyseessä -konfiguraatio.
Uudempi tapa absoluuttisen konfiguraation merkitsemiseen on R,S-merkintätapa, joka perustuu Cahn–Ingold–Prelog-sääntöihin. Kiraaliseen keskukseen sitoutuneet neljä erilaista atomia tai atomiryhmää laitetaan prioriteettijärjestykseen siten, että suurimman järjestysluvun omaava atomi saa korkeimman prioriteetin. Tämän jälkeen molekyyli piirretään siten, että prioriteetiltaan alhaisin ryhmä osoittaa katsojasta poispäin. Tämän jälkeen katsotaan, mihin suuntaan molekyylissä kierretään, jotta päästään suurimman ryhmän prioriteetista toiseksi suurimpaan prioriteettiin. Jos kiertosuunta on myötäpäivään, konfiguraatio on R (, oikea). Jos kiertosuunta on vastapäivään, kyseessä on S-konfiguraatio (, vasen). Mikäli yhdisteessä on useampi kuin yksi kiraalinen keskus, absoluuttinen konfiguraatio tulee määrittää niistä jokaiselle erikseen.


title: Konfiguraatio

text: Suhteellinen konfiguraatio tarkoittaa molekyylin muiden stereokemiallisten keskusten konfiguraatiota verrattuna jonkin saman yhdisteen stereokemiallisen keskuksen suhteen. Tällöin näiden stereokeskusten konfiguraation merkitsemiseen käytetään symboleja R* ja S*. Symboli R* tarkoittaa sitä, että keskuksen suhteellinen konfiguraatio on sama kuin vertailukeskuksen konfiguraatio, jota merkinnällä S* ilmoitetaan suhteellisen konfiguraation olevan eri kuin vertailukeskuksella.


title: Konfiguraatio

text: Tuntemattoman kiraalisen molekyylin absoluuttisen konfiguraation määrittämiseen on useita tapoja. Tuntematon kiraalinen yhdiste voidaan muuttaa kemiallisella reaktiolla sellaiseksi yhdisteeksi, jonka absoluuttinen konfiguraatio tunnetaan. Mikäli reaktio ei tapahdu stereokemiallisessa keskuksessa, ei molekyylin konfiguraatio muutu ja se on sama kuin tunnetun yhdisteen. Mikäli reaktio tapahtuu stereokeskuksessa ja reaktiomekanismin vaikutus konfiguraatioon tunnetaan (esimerkiksi S2-reakio muuttaa konfiguraation toiseksi), molekyylin konfiguraatio voidaan päätellä uuden tuotteen konfiguraation perusteella. Eräissä tapauksissa konfiguraation määritykseen voidaan käyttää myös yhdisteen ominaiskiertokykyä tai NMR-tutkimuksia. Nykyään käytetyin menetelmä absoluuttisen konfiguraation selvittämiseen on röntgenkristallografia.


title: Konfiguraatio

text: Konfiguraation määritys voidaan tehdä myös biokemiallisesti. Esimerkiksi eräät entsyymit hajottavat vain tietyn konfiguraation omaavia aminohappoja tai steroideja ja tämän perusteella voidaan päätellä molekyylin konfiguraatio.


title: Englannin kunnat

text: Englannin kunnat ovat Englannin paikallishallinnon yksiköitä. Maassa on 326 kuntaa. Englannissa on kaksitasoinen paikallishallinto, jossa ylemmällä tasolla ovat kreivikunnat () ja alemmalla kunnat (engl. "Districts"). Paikoin kreivikunnan ja kunnan hallinto on yhdistetty jolloin kunta on yksitasoinen kunnallinen neuvosto (engl. "Unitary authority").


title: Englannin kunnat

text: Kunnan nimitys on kreivikunnasta riippuen metropolikunta ("metropolitan district") tai kunta ("district" tai "borough"). Lontoossa kaupunkipiirit ovat kuntia ("London borough"). Useat kunnat jakautuvat pienempiin osiin ("civil parish"), joita lähinnä ovat kylät ja kaupungit ("village", "town" ja "city"). Kylä- ja kaupunkineuvostoilla on kuitenkin varsin rajoitetusti valtaa.


title: Englannin kunnat

text: Kaupunginvaltuustot määriteltiin Englannin laissa ensimmäisen kerran vuonna 1835. Kreivikuntien neuvostot perustettiin 1888. Englannin kunnat luotiin vuoden 1894 kunta-asetuksella. Nykyinen kuntajako on peräisin vuoden 1972 kuntalaista, joka astui voimaan 1974. Jakoa on sittemmin hieman muutettu, viimeksi vuonna 2009.


title: Emilio Ghione

text: Emilio Luigi Carlo Giuseppe Maria Ghione (30. heinäkuuta 1879 Torino – 7. tammikuuta 1930 Rooma) oli italialainen näyttelijä ja elokuvaohjaaja.


title: Emilio Ghione

text: Miniatyyrimaalaajaksi kouluttautunut Ghione työskenteli vuodesta 1908 lähtien elokuvien sijaisnäyttelijänä ja sivuosien esittäjänä. Hänen ensimmäinen merkittävä pääosansa oli Baldassarre Negronin ohjaamassa pantomiimielokuvassa "Historie d’un Pierrot" vuonna 1913. Samana vuonna hän ohjasi ensimmäisen elokuvansa "Idolo infranto". 1910- ja 1920-lukujen vaiheessa Ghione saavutti suursuosion herrasmiesvaras Za la Mortista kertovilla seikkailuelokuvillaan, mutta sen jälkeen hänen uransa kääntyi jyrkkään laskuun. Vuonna 1929 hän muutti rahattomana Pariisiin, sairastui ja kuoli pian kotimaahansa palattuaan.


title: Ville Zilliacus

text: Vilhelm (Ville) Valdemar Zilliacus (9. huhtikuuta 1914 Helsinki – 13. lokakuuta 2000 Helsinki) oli Yleisradion apulaisjohtaja ja television pitkäaikainen ohjelmapäällikkö, samoin kuin kirjailija ja esseisti.


title: Ville Zilliacus

text: Zilliacuksen vanhemmat olivat yliopettaja Victor Robert Zilliacus ja lehtori Hedvig Ingrid Schauman. Hän tuli radiotyön piiriin jatkosodan aikana, kun Yleisradio tarvitsi kirjeenvaihtajaa Tukholmaan. Zilliacuksen reportaaseja Skandinavian tapahtumista sota-aikana ja sen jälkeen seurattiin tarkasti ja hän kehitti niihin omintakeisen essee -tyylin, mitä jatkoi myöhemmin televisio-ohjelmissakin. Zilliacus oli kiinnostunut myös Irlannista ja sen kulttuurista. 1950 hän siirtyi Yleisradion ohjelmajohtajan apulaiseksi ja toi Suomeen useita aiempaa kevyempiä pohjoismaisia ohjelmatyyppejä, samoin kuin hyödynsi mahdollisuuksia tehdä ohjelmia studion ulkopuolella ja tarkastella Euroopan asioita. Hän osallistui televisiotoiminnan aloittamisen suunnitteluun 1950-luvun lopulla, perehtyen televisiotyöhön useilla ulkomaanmatkoilla ja varsinkin Yhdysvalloissa. Television ohjelmapäällikkönä ja Yleisradion apulaisjohtajana hän toimi aina vuoteen 1970 asti, minkä jälkeen hän hoiti yhtiön ulkomaansuhteita. Hän oli mukana aloittamassa Pohjoisvisiota ja loi yhteydet Intervisioon ja Eurovisioon.


title: Ville Zilliacus

text: Eläkkeelle siiryttyään Zilliacus perehtyi Yleisradion historiaan ja julkaisi siitä ja muistakin aiheista useita kirjoja sekä suomeksi että ruotsiksi. Hän kirjoitti myös esseekokoelmia, esseistinä häntä pidetään henkevänä ja laaja-alaisena humanistina. Valtion tiedonjulkistamispalkinto Zilliacukselle myönnettiin 1990 kirjasta "Rakas vanha Eurooppa".


title: Ville Zilliacus

text: Zilliacuksen puoliso vuodesta 1940 oli Birgit Lilius.


title: Ville Zilliacus

text: Zilliacuksen kirjoittamat tai toimittamat suomeksi käännetyt teokset ja teosten osat ovat:


title: Lapamonni

text: Lapamonni ("Sorubim lima") on antennimonnien heimoon kuuluva kala. Se elää Etelä-Amerikan trooppisissa voimakkaasti virtaavissa joissa. Niiden pitkänomainen muoto vähentää tehokkaasti veden vastusta. Lapamonni voi kasvaa noin 40 senttimetriä pitkäksi, mutta akvaarioissa sen koko jää 20 senttimetrin mittaiseksi. Koska lapamonni on petokala, sen seuraan eivät pienet kalat sovi. Lajitovereitaan kohtaan se käyttäytyy säyseästi ja ne viihtyvät parvissa.


title: Sonia Viviani

text: Sonia Viviani (1958 Rooma) on italialainen näyttelijä.


title: Sonia Viviani

text: Cinecittàn lavastajan perheeseen syntyneen Vivianin ensimmäinen elokuva oli Pasquale Squitierin ohjaama "Verisiteet" ("I guappi") vuonna 1974. Hän on esiintynyt noin kolmessakymmenessä b-elokuvassa, joiden tyylilajit vaihtelevat peplumista ja seksikomediasta kauhu- ja rikoselokuviin. Viviani on toiminut myös valokuvamallina ja työskennellyt näyttelijänä teatterissa.


title: Tulijuovabarbi

text: Tulijuovabarbi ("Puntius denisonii") on särkikalojen heimoon kuuluva kala. Se elää melko pienellä alueella Intian Keralan osavaltion puroissa ja joissa. Tulijuovabarbi viihtyy parvessa ja kasvaa 15 senttimetrin mittaiseksi.


title: Monaco olympialaisissa

text: Monaco osallistui kesäolympialaisin ensimmäistä kertaa vuonna 1920 ja on siitä alkaen ollut mukana 1-11 urheilijan joukkueilla lukuun ottamatta vuosia 1932, 1956 ja vuoden 1980 boikotoituja Moskovan olympialaisia. Monaco on osallistunut myös talviolympialaisiin joka kerta vuodesta 1984 alkaen.


title: Monaco olympialaisissa

text: Monaco ei ole saanut olympiamitaleja. 28 kertaa kisoihin osallistuneena Monaco on useimmin olympialaisiin osallistunut maa, joka ei ole saavuttanut mitaleja.


title: Freestylehiihdon maailmanmestaruuskilpailut 2013

text: Freestylehiihdon maailmanmestaruuskilpailut järjestettiin vuonna 2013 14. kerran. Kilpailut käytiin Norjan Vossissa ja Oslossa 4.–10. maaliskuuta. Kilpailulajeina olivat kumparelasku, parikumparelasku, hypyt, half-pipe, slopestyle ja skicross. Kisojen menestynein maa oli Kanada, joka keräsi kaikkiaan 10 mitalia (neljä kultaa, viisi hopeaa, yksi pronssi).


title: Roy Lassiter

text: Roy Lassiter (s. 9. maaliskuuta 1969 Washington D.C.) on yhdysvaltalainen jo uransa päättänyt jalkapalloilija. Lassiterin pelipaikka oli hyökkääjä.


title: Roy Lassiter

text:
Ennen ammattilaisuraansa Lassiter pelasi jalkapalloa North Carolina State Universityn joukkueessa. Yliopistouran jälkeen Lassiter siirtyi kesällä 1992 pelaamaan Costa Rican sarjaan. Costa Ricassa Lassiter pelasi aina tammikuuhun 1996 asti, jolloin hän siirtyi takaisin Yhdysvaltoihin Tampa Bay Mutinyn riveihin. Lokakuussa 1996 hän siirtyi lainalle Italiaan, Serie A:n Genovaan. Laina päättyi maaliskuussa seuraavana vuonna ja Lassiter palasi Tampaan.
Tampasta hän siirtyi maaliskuussa 1998 D.C. Unitedin riveihin, jossa pelasi hieman vajaa kaksi vuotta. Washingtonista Lassiter siirtyi tammikuussa 2000 Floridaan Miami Fusionin joukkueeseen ja sieltä vuoden kuluttua Kansas City Wizardsin riveihin. Kansasissa Lassiter viihtyi vain heinäkuuhun 2001 kunnes palasi takaisin Washingtoniin.
Washingtonista Lassiter siirtyi vielä tammikuussa 2003 Virginia Beach Marinersin joukkueeseen ja sieltä edelleen vuoden kuluttua Laredoon. Laredo Heat SC jäi Lassiterin uran viimeiseksi joukkueeksi ja hän ilmoitti lopettamispäätöksestään tammikuussa 2005.


title: Roy Lassiter

text: Yhdysvaltain maajoukkueessa Lassiter debytoi 25. tammikuuta 1992. Kaikkiaan maajoukkueessa kertyi pelejä 30 ja niissä hän teki neljä maalia.


title: Roy Lassiter

text: Roy Lassiterin poika Ariel pelaa myös jalkapalloa ja edustaa ruotsalaista GAIS Göteborg seuraa.


title: Aplocheilichthys

text: Aplocheilichthys on hammaskarppien heimoon kuuluva kalasuku. FishBase-tietokannassa on 24 siihen kuuluvaa lajia.


title: Järviseudun ammatti-instituutti

text: Järviseudun ammatti-instituutti (myös JAMI) on ammattioppilaitos, jolla on toimipisteet Lappajärvellä, Alajärvellä ja Töysässä.


title: Järviseudun ammatti-instituutti

text: Tutkinnot lukuvuonna 2017–2018.


title: Järviseudun ammatti-instituutti

text: Järviseudun ammatti-instituutti perustettiin vuonna 2003 yhdistämällä Alajärven kauppaoppilaitos, Alajärven ammatti-instituutti ja Lappajärven ammattioppilaitos.


title: Järviseudun ammatti-instituutti

text: Alajärven kauppaopisto aloitti 1. syyskuuta 1966 ja omissa tiloissaan Kaupinniemessä se aloitti vuonna 1973.


title: Järviseudun ammatti-instituutti

text: Lappajärvellä aloitti metalli- ja puusepäntöitä opettanut mieskotiteollisuuskoulu vuonna 1951 ja vuonna 1965 perustettiin samoihin tiloihin Lappajärven ammattikoulu.


title: Maria Elisabet Öberg

text: Maria Elisabet Öberg (Mengalin) (n. 1734 – 1. helmikuuta 1808 Pälkäne) oli kehruumestaritar ja kehruun opettaja.


title: Maria Elisabet Öberg

text: Öbergin, vuodesta 1764 Mengalinin, isän tiedetään olleen ruotsalainen kersantti. Hänen puolisonsa oli sorvauksen opettaja Mikael Mengalin (1731-1794). Hans Henrik Boije perusti Messukylään Otavalan veroratsutilalle pellavanviljely- ja kehruukoulun, joka toimi 1759-1766. Sen edeltäjä oli Boijen 1752 Kangasalan Franssilaan perustama Suomen ensimmäinen kehruukoulu, joka siirtyi seuraavana vuonna Messukylään, Tammerkosken säterin maille. Öberg toimi kehruunopettajana sekä Tammerkoskella että Otavalassa yhteensä yhdeksän vuotta, 1757-1766. Vuonna 1756 hän suoritti jatko-opintoja Vadstenan kehruukoulussa ja Kättestadin pellavatehtaassa Ruotsissa. Tukholmassa Öberg suoritti alan tutkinnon ja sai taidoistaan palkinnoksi sisältä kullatun hopeapikarin. Otavalassa Öbergin opettajan palkka maksettiin sekä rahana että elintarpeina, minkä lisäksi hänellä oli luontaisetuina käytössään asunto, aittaosuus, navettaosuus ja kaalimaa. Öberg tunnettiin taitavana kehrääjänä ja opettajana, koulussa kehrättyä lankaa myytiin Tukholmaan ja Boijen pellavakutomoon ja oppilaat saivat langoistaan useita palkintoja. Sekä poikia että tyttöjä oli sisäoppilaitoksessa kehruuoppilaina enimmillään parikymmentä.


title: Maria Elisabet Öberg

text: Öbergin puoliso joulukuusta 1764 oli kollega, Otavalan sorvauksen opettaja Mikael Mengalin, joka oli syntynyt Vesilahdella ja tullut koulun palvelukseen 1731. Kun oppilaspulasta kärsinyt koulu suljettiin vuoden 1766 lopussa, opettajapariskunta muutti Kangasalan Kyötikkälään, sieltä 1779 Messukylän Haukion torppaan ja edelleen Pälkäneelle. Perheeseen syntyi kolme tytärtä ja poika. Opettajana menestynyt Öberg kuoli Pälkäneellä ruotuvaivaisena 1808, 14 vuotta miehensä jälkeen.


title: Freestylehiihdon maailmanmestaruuskilpailut 2011

text: Freestylehiihdon maailmanmestaruuskilpailut järjestettiin vuonna 2011 13. kerran. Kilpailut käytiin Yhdysvaltain Deer Valleyssä 2.–5. helmikuuta. Kilpailulajeina olivat kumparelasku, parikumparelasku, hypyt, half-pipe, slopestyle ja skicross.


text: Isäntämaa


title: Hilda Österholm

text: Hilda Emilia Österholm (os. Tornberg) (1. syyskuuta 1849 Oulu – 5. maaliskuuta 1925 Helsinki) perusti Suomen ensimmäisen paperikaupan.


title: Hilda Österholm

text: Österholmin vanhemmat olivat kauppias Henrik Tornberg ja Elsa Catharina Posti. Elinkeinovapauden tultua voimaan Suomessa 1879 kuka tahansa saattoi perustaa kaupan mihin päin tahansa maata. Vaikka erikoiskauppoja alkoi syntyä erityisesti Helsinkiin, niin Hilda Österholmin sinne 1878 perustama paperikauppa oli lajissaan ensimmäinen, ja kesti aina vuoteen 1931 ennen kuin paperikauppa-ala järjestäytyi valtakunnallisesti. Paperitavaraosastoja oli olemassa kirjakaupoissa, mutta varsinaisista paperikaupoista tuli laajemmin tunnettuja vasta 1800-luvun loppupuolella, kuten 1890 perustetusta Wulffin kaupasta. Österholm oli kauppiassukua, sillä hänen isänsä oli oululainen kauppias ja Oulun kauppaseuran jäsen. Nykyaikaisista toimintatavoista Österholm sai kokemusta jo lapsena, kun hänen kotiinsa perustettiin Oulun ensimmäinen lennätinkonttori maaliskuussa 1860. Suoritettuaan kaupallisia opintoja Oulussa Österholm tutustui liike-elämään ulkomailla, matkustellen Ruotsissa, Tanskassa, Saksassa ja Venäjällä. Helsinkiin perustamalleen liikkeelle hän antoi nimen "Tornbergin paperikauppa".


title: Hilda Österholm

text: Österholmin puoliso vuodesta 1879 oli pankinjohtaja Carl Johan Österholm (1848-1933). Perheeseen syntyi kaksi tytärtä, Elsa (1880-1908) ja Greta (1890-1934).


title: Tyreese

text: Tyreese (TV-sarjassa Tyreese Williams) on kuvitteellinen hahmo yhdysvaltalaisessa sarjakuvassa "The Walking Dead" sekä samannimisessä televisiosarjassa. Hahmoa näyttelee televisiosarjassa Chad Coleman.


title: Tyreese

text: Tyreese esiintyy ensi kertaa numerossa 7, yhdessä tyttärensä Julien ja tämän poikaystävän Chrisin kanssa. Kolmikko saa Rickin ryhmältä hyvän vastaanoton, ja Tyreese jakaa tarinansa Rickin kanssa. He ystävystyvät pian ja heistä tulee ryhmän varsinaiset johtajat. Selviää, että Tyreese on entinen koripalloilija, josta on erittäin paljon hyötyä zombien tappamisessa. Tyreesen ja Carolin välit lähenevät, kun taas Tyreesen ja Julien sekä Chrisin välit erkanevat teinien suunnitellessa itsemurhaa.


title: Tyreese

text: Ryhmä löytää suuren vankilan, jonka he puhdistavat kulkijoista. Sisältä he löytävät neljä elävää vankia; Dexterin, Andrewin, Axelin ja Thomasin. Pian heidän kohtaamisensa jälkeen Julie ja Chris yrittävät ampua toisensa, mutta Chris ampuu Julien liian aikaisin. Tyreese löytää tyttärensä kuolleena, ja Julie yhtäkkiä muuttuu kulkijaksi. Chris ampuu tämän uudestaan, joka saa Tyreesen raivon valtaan. Tyreese kuristaa jo valmiiksi vihaamansa pojan kuoliaaksi Rickin katsellessa. Tyreese valvoo koko yön, ja paloittelee teinit polttaen heidät tulessa. Ryhmä huolestuu Tyreesestä, vaikkakin tämä väittää olevansa täysin kunnossa. Miehen valtavan ja lujan ruumiinrakenteen lisäksi Tyreesellä on myös luja luonne, joka ei vähästä hätkähdä.


title: Tyreese

text: Tyreese kohtaa pian vankilan uuden asukin, Michonnen. Pari päätyy harrastamaan suuseksiä, joka saa Carolin viiltämään ranteensa auki nähtyään koko tilanteen. Rickin ja Tyreesen välit tulehtuvat pahasti kaksikon käydessä toistensa kimppuun tilanteen tiimoilta. Rick menettää tajuntansa, ja herättyään Dale kertoo tälle että Tyreese ja hän kuuluvat nyt heidän muodostamaan komiteaan, jossa on myös Dale ja Hershel.


title: Tyreese

text: Rickin, Michonnen ja Glennin kadottua tutkimusmatkallaan Tyreese ottaa ryhmän johtajuuden kontolleen. Hän lähtee etsimään ryhmää yksin, mutta palaa tuloksetta takaisin. Tämän lisäksi mies valvoo öitä vankilan porteilla, yhdessä Axelin kanssa. Vaikka Tyreese menetti koko entisen elämänsä vain kuukausia aiemmin, hän silti jatkaa elämäänsä sekä näkee valoisan tulevaisuuden vankilassa.


title: Tyreese

text: Rick palaa takaisin vankilaan, yhdessä entisien ja uusien tuttavuuksien kanssa. Vankila kuitenkin on täynnä kulkijoita porttien oltua auki. Ryhmä jälleen puhdistaa vankilan kulkijoista. Lori ja Carl ovat peloissaan Rickin kunnosta, ja Tyreese tulistuu tälle tämän tempauksista ja uhkaa heittää Rickin ulos mikäli ei huolehdi perheestään. Rick lähtee juuri karanneen Martinezin perään, ja Tyreese selittää Carlille Rickin tehden tämän vain siksi että vankilan ihmiset olisivat turvassa.


title: Tyreese

text: Rick kertoo, että Woodbury tulee löytämään vankilan hetkenä minä hyvänsä. Heidän ensimmäinen hyökkäyksensä epäonnistuu, ja Tyreese kokee olevansa taakka sillä ei osaa käsitellä asetta alkuunkaan. Hän lyöttäytyy Michonnen kanssa yhteen, ja he lähtevät mellakkapukuihin sonnustautuneina tappamaan Kuvernööriä. He saavat muutaman sotilaan hengiltä, mutta Tyreese jää miesten vangiksi.


title: Tyreese

text: Kuvernööri tuo Tyreesen vankilan porteille. Pahoinpidelty Tyreese huutaa ihmisille, etteivät saa avata portteja. Kuvernööri odottaa hetken vankilan ihmisten mielipidettä asiasta, mutta ei saa vastakaikua. Mies sivaltaa Tyreesen niskan poikki Michonnen katanalla, jättäen tämän valtavan ruumiin zombien syötäväksi. Vankilan tuhouduttua Michonne käy tappamassa zombiksi muuttuneen Tyreesen samaisella katanallaan.


title: Freestylehiihdon maailmanmestaruuskilpailut 2009

text: Freestylehiihdon maailmanmestaruuskilpailut järjestettiin vuonna 2009 12. kerran. Kilpailut käytiin Japanin Inawashirossa 2.–8. maaliskuuta. Kilpailulajeina olivat kumparelasku, parikumparelasku, hypyt, half-pipe ja skicross.


text: Isäntämaa


title: Halton

text: Halton voi tarkoittaa:


title: Galliumarsenidifosfidi

text: Galliumarsenidifosfidi (GaAsP, "gallium arsenide phosphide") on galliummetallista, puolimetalli arseenista ja epämetalli fosforista koostuva epäorgaaninen yhdiste. Yhdiste kuuluu sähkön- ja lämmönjohtavuusominaisuuksiensa vuoksi puolijohdeseosten ryhmään ja se muodostuu galliumarsenidista (GaAs) sekä galliumfosfidista (GaP). Galliumarsenidifosfidin rakenteeseen vaikuttaa näiden kahden puolijohdeyhdisteen seossuhde. Seossuhde vaikuttaa myös GaAsP ulkomuotoon, jolloin sen värisävy voi vaihdella GaAs harmaan metallinkiiltoisesta GaP punaiseen sävyyn.


title: Galliumarsenidifosfidi

text: Galliumarsenidifosfidi on ihmiselle ja ympäristölle myrkyllistä. Lisäksi sillä on karsinogeenisiä ominaisuuksia, koska yhdisteen hajotessa muodostuu arseenioksideja, arseenihydridejä sekä alkuainemuotoista arseenia.


title: Galliumarsenidifosfidi

text: Galliumarsenidifosfidia käytetään galliumarsenidin (GaAs), galliumantimonidin (GaSb) ja galliumfosfidin (GaP) tavoin puolijohdemateriaalina sähkölaitteissa sekä sen termisiä ja optisia ominaisuuksia soveltavissa mittauslaitteissa. Eräitä tällaisia perinteisiä laitteita ovat diodit, laserit, LED:it sekä transistorit. Nykyään galliumarsenidifosfidia käytetään myös aurinkokennoissa, radiometrissä sekä nanoteknologisten materiaalien kehitystyössä.


title: Galliumarsenidifosfidi

text: Galliumarsenidifosfidin sähkön- ja lämmönjohtokykyä on tutkittu vuosikymmenten ajan altistamalla sitä erilaisille säteilylähteille (röntgensäteily, valoluminesenssi, UV-valo, jne.). Kokeissa sen sähköisiä ominaisuuksia on paranneltu lisäämällä seokseen typpikaasua tai indiumia. Indiumin lisäyksellä on pyritty muodostamaan puolijohdeseosta GaInPAs, jolla olisi samankaltaisia ominaisuuksia (hilarakenne, lämmönjohtavuus, sähkönjohtavuus) kuin indiumfosfidilla.


title: Galliumarsenidifosfidi

text: GaAsP levyjä on käytetty UV-säteilyä absorboivien pintojen päällystämiseen, jotta ehkäistään pintojen epähomogeeninen säteilyn vastaanottaminen. Galliumarsenidifosfidi on kuitenkin herkkä ilmankosteudelle ja ilman sisältämälle happikaasulle, minkä vuoksi GaAsP levyjä käsitellään yleensä hapettumisen estämiseksi kullalla.


title: Cédric Hächler

text: Cédric Hächler (s. 1. heinäkuuta 1993 Seengen, Sveitsi) on sveitsiläinen jääkiekkopuolustaja, joka pelaa National League A -joukkue ZSC Lionsissa. Hän laukoo oikealta.